text:
Milli Liderimiz mejlisi açyp, her ýylyň noýabr aýynyň soňky ýekşenbesinde Berkarar döwletimizde uly baýramyň – Hasyl toýunyň giňden we dabaraly bellenip geçilýändigini belledi. Hormatly Prezidentimiz ýurdumyzda Hasyl toýunyň ajaýyp baýram hökmünde bellenilmeginiň halkymyzyň yhlas bilen zähmet çekip, gazanan baýlyklaryna, sahawatly toprakdan öndüren bol hasylyna buýsanjyny aňladýandygyny aýdyp, bu baýramçylygyň zähmetsöýer daýhanlarymyz barada döwlet derejesinde uly alada edilýändigini aýdyň görkezýändigini nygtady.
Milli Liderimiz döwletimiz oba hojalygyny ösdürmäge, oba ilatynyň ýaşaýyş-durmuş şertlerini gowulandyrmaga uly üns berýändigini nygtap, milli Liderimiz sözüni bu ugurda köp sanly maksatnamalaryň kabul edilendigini belledi. Döwlet Baştutanymyz oba hojalyk pudagynda düýpli özgertmeleriň amala aşyrylmagynyň ähmiýeti barada aýdyp, kabul edilen maksatnamalaryň üstünlikli durmuşa geçirilmeginiň ýurdumyzda oba hojalyk önümleriniň bolçulygyny döretmäge, azyk howpsuzlygyny berkitmäge ýardam berýändigini nygtady.
Oba hojalyk işgärleriniň yhlasly zähmeti bilen Berkarar Watanymyzda ýylyň - ýylyna ak bugdaýyň, gök - bakja ekinleriniň, miweleriň we ir-iýmişleriň bol hasyly ösdürilip ýetişdirilýär. Hormatly Prezidentimiz Gurbanguly Berdimuhamedow pagtaçy daýhanlarymyzyň gazanýan üstünlikleriniň has-da guwandyrýandygyny, Berkarar Watanymyzyň Garaşsyzlyk baýramyna ajaýyp zähmet sowgatly gelendiklerini, Bitaraplyk we parahatçylyk ýylynda pagta taýýarlamak baradaky şertnamalaýyn borçnamasyny üstünlikli berjaý edendikderini kanagatlanma bilen belledi.
Milli Liderimiz merdana babadaýhanlarymyzyň, ähli oba hojalyk işgärleriniň ýadawsyz zähmeti netijesinde, ýurdumyzda azyk bolçulygynyň üpjün edilýändigini, munuň bolsa türkmen topragynda öndürilýän ýokary hilli önümleriň özümizden artýan bölegini daşary ýurtlara ibermäge hem mümkinçilik berýändigini nygtady. Hormatly Prezidentimiziň belleýşi ýaly, döwletimiz mundan beýläk-de edermen daýhanlarymyzyň ene ýerden ýokary hasyl almagyna ýardam berer, oba hojalyk işgärleriniň yhlasly zähmet çekip, bagtyýar durmuşda ýaşamagy üçin ähli zerur şertleri döreder.
Milli Liderimiz Ministrler Kabinetiniň agzalaryny we mejlise gatnaşýanlaryň ählisini hem-de ýurdumyzyň ähli halkyny dabaraly Hasyl toýy bilen tüýs ýürekden gutlap, berk jan saglyk, maşgala abadançylygyny, edermen babadaýhanlarymyza, ähli oba hojalyk işgärlerine bolsa, ene toprakdan bol hasyl öndürip, täze zähmet üstünliklerini gazanmaklaryny arzuw etdi.
Soňra Ministrler Kabinetiniň Başlygynyň orunbasary, daşary işler ministri R.Meredowa söz berildi. Ministrler Kabinetiniň Başlygynyň orunbasary, Türkmenistanyň Daşary işler ministri R.Meredow DIM-iň alyp barýan işleri, şol sanda ýurdumyzyň hemişelik Bitaraplygynyň 20 ýyllgy mynasybetli geçiirjek baýramçylyk dabaralaryna görülýän taýýarlygyň barşy barada hasabat berdi. Habar berlişi ýaly, ýylyň başyndan bäri ýurdumyzda we daşary ýurtlarda şanly sene mynasybetli köpçülikleýin habar beriş serişdelerinde makalalaryň, teleradio gepleşikleriniň 200-si çap edildi hem-de ýaýlyma goýberildi, maslahatlaryň, “tegelek stoluň” başynda duşuşyklaryň we beýleki çäreleriň 148-si, şeýle hem 47 sany medeni we 51 sany sport çäreleri guraldy.
Wise-premýer, DIM-iň ýolbaşçysy Türkmenistanyň Bitaraplygynyň 20 ýyllygyna taýýarlyk görmek boýunça döredilen guramaçylyk topary tarapyndan ýerine ýetirilen işler we döwlet Baştutanymyzyň tabşyryklarynyň ýerine ýetirilişi barada hem hasabat berdi. Şunuň bilen baglylykda, milli Liderimiziň garamagyna 12-nji dekabrda geçirilmegi meýilleşdirilen dabaraly çäreleriň deslapky maksatnamasy hödürlenildi, bu çärelere gatnaşmak üçin Aşgabada birnäçe döwletleriň baştutanlary we köpsanly daşary ýurtly myhmanlar geler.
Döwlet Baştutanymyz hasabaty diňläp, Bitarap Türkmenistan tarapyndan yzygiderli durmuşa geçiirlýän parahatçylyk söýüjilik, hoşniýetli goňşuçylyk, “açyk gapylar” hem-de oňyn halkara hyzmatdaşlygyny alamatlandyrýan şanly baýramy mynasyp garşylamak üçin ähli tagallalary jemlemegiň zerurdygyny belledi. Milli Liderimiz mejlise gatnaşyjylara ýüzlenip, Türkmenistanyň hemişelik Bitaraplygynyň şanly 20 ýyllyk baýramy mynasybetli ýurdumyzda köpsanly çäreleri geçirmek göz öňünde tutulýandygyny nygtap, baýramçylyk çärelerine, nesip bolsa, 4-nji dekabrda Ruhyýet köşgünde Türkmenistanyň Ýaşulularynyň maslahatynyň dabaraly mejlisini geçirmek bilen başlanylsa, maksadalaýyk boljakdygyny aýtdy.
Hormatly Prezidentimiz Gurbanguly Berdimuhamedowyň belleýşi ýaly, soňra Türkmenistanyň Mejlisiniň Başlygy, Ministrler Kabinetiniň Başlygynyň orunbasarlary öz toplumlarynda, harby we hukuk goraýjy edaralaryň ýolbaşçylary hem öz ministrliklerinde hem-de pudak edaralarynda döwlet sylaglaryna mynasyp bolan adamlara sylaglary gowşurarlar.Bu çärelerden soň, Maslahat köşgünde ýurdumyzyň sungat ussatlarynyň çykyşy bolar.
Şunuň bilen baglylykda, milli Liderimiz Mejlisiň Başlygy A.Nurberdiýewa, Ministrler Kabinetiniň Başlygynyň orunbasary M.Ýazmuhammedowa hem-de beýleki wise-premýerlere döwlet sylaglaryna teklip edilýän adamlaryň sanawyny düzmegi we degişli resminamalary bellenen tertipde hödürlemegi tabşyrdy.
Ministrler Kabinetiniň Başlygynyň orunbasary, daşary işler ministri R.Meredowa Türkmenistanyň hemişelik Bitaraplygynyň 20 ýyllyk şanly baýramy mynasybetli geçiriljek çärelere gatnaşmak üçin ýurdumyzyň beýleki döwletlerdäki ilçilerini, daşary ýurtlaryň Türkmenistandaky diplomatik wekilhanalarynyň baştutanlaryny çagyrmak tabşyryldy.
Soňra Ministrler Kabinetiniň Başlygynyň orunbasary B.Hojamämmedow gözegçilik edýän ulgamlaryndaky işleriň ýagdaýy hem-de Türkmenistanda gymmatly kagyzlar bazaryny ösdürmegiň çäklerinde alnyp barylýan işler barada hasabat berdi. Türkmenistanyň býujet kanunçylygyna hem-de ýurdumyzda gymmatly kagyzlaryň dolanyşygynda ýüze çykýan gatnaşyklary kadalaşdyrýan kanunçylyga laýyklykda 2016-njy ýyldan başlap, Türkmenistanyň Maliýe ministrligi tarapyndan kesgitlenen möçberde Türkmenistanyň döwlet gazna obligasiýalaryny çykarmagyň göz öňünde tutulýandygy bellenildi. Şunuň bilen baglylykda, obligasiýalary goýbermegiň, ýerlemegiň we üzlüşmegiň meseleleri boýunça degişli hukuknamalarynyň taslamalaryny taýýarlamak boýunça işler alnyp barylýar.
Wise-premýer hasabatyň çäklerinde, ýurdumyzda öndürilýän, daşary ýurtlara iberilýän önümi güwälendirmegi kadalaşdyrmak maksady bilen geçirilýän işler barada habar berdi. “Sertifikatlaşdyrmak hakynda” Türkmenistanyň Kanunynyň 14-nji maddasyna laýyklykda, ýurdumyzda öndürilýän önüm, Türkmenistandan eksport edilýän ýa-da getirilýän önüm bellenilen tertipde güwälendirmäge degişlidir.
Döwlet Baştutanymyzyň eksporta iberilýän harytlaryň möçberlerini artdyrmak boýunça beren tabşyryklaryny ýerine ýetirmek maksady bilen, degişli düzümler bilen bilelikde bu ugurdaky işi kämilleşdirmegiň ýollary ara alnyp maslahatlaşyldy. Geçirilen işleriň netijeleri boýunça daşary ýurtlara eksport edilende laýyklyk güwänamasy alynmaga degişli önümleriň sanawyny Türkmenistanyň Prezidentiniň Karary bilen tassyklamak, bu ulgamdaky gatnaşyklary kadalaşdyrýan kanunçylyk namasyna üýtgetmeler we goşmaçalary girizmek teklip edilýär.
Döwlet Baştutanymyz hasabaty diňläp, býujete serişdeleri çekmek, önümçiligi döwrebaplaşdyrmak, ýurdumyzyň maliýe ulgamynyň durnuklylygyny üpjün etmek üçin maýa serişdeleriniň gelmegini gazanmak üçin gymmatly kagyzlaryň bazarlaryny ösdürmegiň ähmiýetini nygtady. Hormatly Prezidentimiz munuň maliýeleşdirmegiň çeşmelerini giňeltmäge ýardam berjekdigini hem-de türkmenistanlylaryň abadançylygyny ýokarlandyrmak üçin esasy gurallaryň biri bolup hyzmat etjekdigini aýtdy.
Milli Liderimiz bu baradaky gürrüňi dowam edip, bazar ykdysadyýetine geçilýän şertlerinde, önümleri hem-de hyzmatlary eýeçiligiň dürli görnüşindäki kärhanalaryň hödürleýän mahalynda, önümiň hiliniň kepillendirmesiniň netijeli usulynyň güwälendirmek bilen baglydygyny nygtady. Döwlet Baştutanymyz bu ugurda degişli işleriň geçirilmeginiň ýurdumyzyň sarp edijileriniň hukuklarynyň goralmagyna ýardam etjekdigini hem-de daşarky bazarlarda eksport önümlerini öndürijileriň üstünlik gazanmagyny üpjün etjekdigini aýdyp, halkara derejesinde ykrar edilýän laýyklyk güwänamasynyň bolmagynyň ähmiýetini aýratyn belledi.
Hormatly Prezidentimiz Gurbanguly Berdimuhamedow aýdylan teklipleri ýene-de bir gezek içgin öwrenmegiň wajypdygyny nygtap, degişli ýolbaşçylara anyk görkezmeleri berdi.
Soňra Ministrler Kabinetiniň Başlygynyň orunbasary E.Orazgeldiýew möwsümleýin oba hojalyk işleriniň barşy barada hasabat berdi. Şu günler güýzlük ak ekinlere göwnejaý ideg edilýär – ösüş suwy tutulýar, ekin meýdanlarynda haşal otlara garşy degşili çäreler geçirilýär we mineral dökünler bilen gurplandyrylýar. Şunuň bilen birlikde, meýdanlarda galan pagta hasylyny ýygnamak işleri dowam edýär.
Hasabatyň çäklerinde 28-29-njy noýabrda Türkmenistanyň pagta önümleriniň V halkara sergi-ýarmarkasynyň hem-de “Türkmenistanyň pagta önümleri we dünýä bazary” atly halkara maslahatyny geçirmäge görülýän taýýarlyk işleri barada habar berildi. Foruma dünýäniň 27 ýurdundan 80 kompaniýanyň wekilleri gatnaşar.
Wise-premýer ýurdumyzda her ýyl noýabr aýynyň soňky ýekşenbesinde bellenilýän Hasyl toýuna görülýän taýýarlyk barada aýdyp, paýtagtymyzda guraljak dabaralaryň çäklerinde Aşgabadyň atçylyk sport toplumynda at çapyşyklarynyň geçiriljekdigini aýtdy.
Hormatly Prezidentimiz Gurbanguly Berdimuhamedow hasabaty diňläp, ekin meýdanlarynda sürüm işlerini nitijeli geçirmäge, suw we ýer serişdelerini rejeli peýdalanmaga degişli işler barada birnäçe görkezmeler berip, şunda daşky gurşawy goramak meselelerine hem ünsi çekdi.
Döwlet Baştutanymyz Türkmenistanyň pagta önümleriniň V halkara sergi- ýarmarkasynyň hem-de oňa gabatlanyp geçiriljek maslahatyň ähmiýeti barada aýdyp, gyzyklanma bildirýän ähli daşary ýurtly hyzmatdaşlar bilen tejribe alyşmak we özara bähbitli hyzmatdaşlygy işjeňleşdirmek babatynda bu ulgamda ýurdumyzyň gazananlaryny görkezmegiň möhümdigine ünsi çekip, forumy ýokary guramaçylyk derejesinde geçirmek barada anyk görkezmeleri berdi.
Milli Liderimiz Hasyl toýuny geçirmek barada aýtmak bilen, däp boýunça paýtagtymyzda we ýurdumyzyň ähli künjeklerinde giňden bellenilýän ählhalk baýramyna göwnejaý taýýarlyk görmegi tabşyrdy.
Ministrler Kabinetiniň Başlygynyň orunbasary S.Toýlyýew gözegçilik edýän ulgamlarynda alnyp barylýan işleriň ýagdaýy barada hasabat bermek bilen, milli Liderimiziň ýurdumyzyň orta we ýokary okuw mekdepleriniň maksatnamasyna ýapon hem-de hytaý dilleri boýunça dersleri girizmäge taýýarlyk görmek barada ozal beren tabşyryklarynyň ýerine ýetirilişi hakynda habar berdi.
Hususan-da, 2016-2017-nji okuw ýyllarynda Aşgabadyň alty, Balkan welaýatynyň bäş, Lebap welaýatynyň üç, Ahal, Daşoguz hem-de Mary welaýatlarynyň her birinde iki umumybilim berýän mekdeplerine, şeýle hem ýurdumyzyň birnäçe ýokary okuw hytaý we ýapon dillerini öwrenmek boýunça dersleri girizmek meýilleşdirilýär. Türkmen döwlet ykdysadyýet we dolandyryş institutynyň talyplary hytaý dilini öwrenmäge girişdiler. Indiki okuw ýylyndan başlap, dünýä ykdysadyýeti, dünýä maliýe bazary, halkara maglumat işewürligi ýaly hünärler boýunça bilim alýan talyplaryň okuw meýilnamalaryna hytaý we ýapon dilleri boýunça dersleri girizmek göz öňünde tutulýar.
Türkmenistanyň nebitgaz pudagynda hytaý we ýapon kompaniýalary bilen hyzmatdaşlygyň ösdürilýändigini nazara almak bilen, Halkara nebit we gaz uniwersitetinde dil boýunça täze dersler giriziler. Hususan-da, nebiti, gazy gaýtadan işlemegiň himiki tehnologiýasy, daş-töweregi goramak we tebigy baýlyklary tygşytly peýdalanmak, nebitgaz geçirijilerini hem-de nebitgazyň saklanýan ýerlerini taslamak, gurmak we ulanmak hünärlerine hytaý hem-de ýapon dillerini öwretmek boýunça okuwlar giriziler. D.Azady adyndaky Türkmen milli dünýä dilleri institutynyň “Dil” diller merkezinde Halkara nebit we gaz uniwersitetinden iki topar ýapon we hytaý dillerini öwrenip başlar.
Türkmen döwlet ulag we aragatnaşyk institutynda şu okuw ýylynda täze açylan gämi gurluşygy hünäri boýunça bilim alýan talyplara ýapon dilinden goşmaça okuw dersleri geçilip başlandy. Geljekde ýapon dilini suw we howa ulagynyň ulanylyşy boýunça hünärleriň okuw meýilnamalaryna girizmek göz öňünde tutulýar. Geljek okuw ýylyndan başlap, Halkara ynsanperwer ylymlary we ösüş uniwersitetinde halkara gatnaşyklary we dünýä syýasaty ugry boýunça bilim alýan talyplara ikinji daşary ýurt dili hökmünde ýapon dilini öwretmek meýilleşdirilýär. Şu maksat bilen Tokionyň halkara uniwersiteti bilen ýygjam hyzmatdaşlyk ýola goýulýar. Şunda degişli şertnama baglaşyldy we anyk meseleler boýunça gepleşikler geçirildi.
Ýapon we hytaý dilleri boýunça dersleri mugallymlar düzümi bilen üpjün etmek üçin Magtymguly adyndaky Türkmen döwlet uniwersitetinde degişli ugurlar boýunça kabul edilýän talyplaryň mukdaryny artdyrmak meýilleşdirilýär. Mälim bolşy ýaly, bu ýokary okuw mekdebinde hem-de D.Azady adyndaky Türkmen milli dünýä dilleri institutynda hytaý dili we edebiýaty bölümi açyldy. Onuň uçurymlary häzirki döwürde ýurdumyzyň dürli künjeklerinde öz ugurlary boýunça netijeli işleýärler.
Mekdepeler hem-de ýokary okuw mekdepleri üçin täze dil dersleri boýunça okuw meýilnamalaryny, maksatnamalaryny, gollanmalary we sözlükleri taýýarlamak bilen bir hatarda, ýapon hem-de hytaý dillerini öwrenmek boýunça gysga möhletli kurslary, şeýle hem ýaş mugallymlar üçin hünär derejesini ýokarlandyrýan kurslary açmak göz öňünde tutulýar.
Hormatly Prezidentimiz Gurbanguly Berdimuhamedow hasabaty diňläp, Türkmenistanyň uzakmöhletleýin durmuş-ykdysady ösüş maksatnamasynda ýokary hünärli işgärleri taýýarlamakda, ýurdumyzyň ykdysady, intellektual kuwwatlyklaryny artdyrmakda bilim ulgamyna möhüm ornuň degişlidigini belledi. Hut şu jogapkärli wezipede döwlet syýasaty hem-de pudaklardaky özgertmeler öz beýanyny tapýar. Häzirki ählumumy dünýä ykdysadyýeti, Türkmenistanyň halkara gatnaşyklaryny yzygiderli ösdürmek şertlerinde ähli hünärmenlere daşary ýurt dilini öwrenmek möhüm wezipe bolup durýar diýip, döwlet Baştutanymyz aýtdy.
Ýurdumyzyň Hytaý we Ýaponiýa bilen gatnaşyklarynyň geljekki ösüşini, milli ykdysadyýetimiziň binýatlyk pudaklarynda bilelikdäki iri taslamalaryň durmuşa geçirilmegini nazara alanyňda hünärmenler üçin bu ýurtlaryň dilini öwrenmek zerurlygy ýüze çykýar. Daşary ýurt dilleri boýunça dersleri okatmagy talyplaryň olary diňe bir öwrenmegi üçin däl, eýsem, daşary ýurt dillerinde tejribe geçip bilmegi, özara gatnaşyklary ýola goýmak ukybyny artdyrmagy nukdaýnazaryndan alnyp barylmalydyr diýip, milli Liderimiz belledi.
Öňde goýlan maksatlara ýetmek üçin degişli okuw meýilnamalaryny hem-de maksatnamalaryny işläp taýýarlamaga mekdep derejesinden başlap örän jogapkärçilikli çemeleşmek zerurdyr diýip, döwlet Baştutanymyz belledi we ýokary hünärli mugallymlary taýýarlamak hem-de bu ugur boýunça tejribe alyşmak we daşary ýurtlaryň ýokary okuw mekdepleri bilen gatnaşyklary giňeltmek maksady bilen halkara hyzmatdaşlygyny işjeňleşdirmek babatda birnäçe tabşyryklary berdi.
Ministrler Kabinetiniň Başlygynyň orunbasary, Türkmenistanyň Prezidentiniň ýanyndaky Nebitgaz serişdelerini dolandyrmak we peýdalanmak baradaky döwlet agentliginiň direktory Ý.Kakaýew dekabr aýynda Türkmenistan-Owganystan-
Hormatly Prezidentimiz Gurbanguly Berdimuhamedow öňümizdäki wakanyň – Türkmenistan-Owganystan-
Soňra Ministrler Kabinetiniň Başlygynyň orunbasary B.Ereşow gözegçilik edýän düzümlerinde işleriň ýagdaýy, ykdysadyýetimiziň senagat pudagyny mundan beýläk-de diwersifikasiýa ýoly bilen ösdürmek we önümçilik kuwwatyny döwrebaplaşdyrmak boýunça alnyp barylýan çäreler hakynda hasabat berdi. Wise-premýer döwlet Baştutanymyzyň ozal beren tabşyryklarynyň ýerine ýetirilişiniň barşy, ilaty elýeterli bahadan sement bilen üpjün etmek, bu önümiň ýurdumyzda öndürilýän möçberlerini has-da artdyrmak boýunça alnyp barylýan işler barada habar berdi.
Balkan we Lebap sement zawodlarynyň işe girizilmegi bilen ýurdumyzda giňden ýaýbaňlandyrylan gurluşyk işlerini özümizde öndürilen sement bilen üpjün etmek wezipesi çözüldi. Şu ýylyň başyndan bäri ýurdumyzyň sement zawodlarynda 3 254 490 tonna sement öndürildi we ýyllyk meýilnama doly ýerine ýetirildi. Ilatyň bu önüme bolan islegini doly kanagatlandyrmak maksady bilen, ýurdumyzyň welaýat we etrap merkezlerinde Türkmenistanyň Senagat ministrligi tarapyndan sement satmak üçin jemi 35 söwda dükany açyldy, olarda 1 tonna üçin bellenilen 175 manat bahadan häzirki güne çenli 206 568 tonna sement ýerlenildi. Şeýle hem Türkmenistanyň Söwda we daşary ykdysady aragatnaşyklar ministrliginiň welaýatlardaky söwda kärhanalarynyň we guramalarynyň üsti bilen ilata 31 539 tonna sement satyldy.
Hormatly Prezidentimiz Gurbanguly Berdimuhamedow hasabaty diňläp, halk hojalygynyň ähli pudaklaryny ösdürmek boýunça ýurdumyzda amala aşyrylýan maksatnamanyň çäklerinde gurluşygyň depginleriniň gurluşyk serişdeleriniň hiline we möçberlerine göniden-göni baglydygyny, olaryň iň ýokary talaplara we häzirki döwüriň ölçeglerine laýyk gelmelidigini belledi. Şunuň bilen baglylykda, milli Liderimiz importuň ornuny tutýan ýokary hilli gurluşyk serişdeleriniň möçberlerini we görnüşlerini artdyrmak, şol sanda sement önümleriniň dürli görnüşlerini öndürmek boýunça işleri çaltlandyrmagyň zerurdygyny belläp, bu işlere telekeçilik düzümlerini hem işjeň çekmek babatynda degşili görkezmeleri berdi.
Ministrler Kabinetiniň Başlygynyň orunbasary S.Satlykow gözegçilik edýän ulgamlaryndaky işleriň ýagdaýy hem-de ýurdumyzda 3-nji dekabrda belleniljek Demir ýol ulaglary pudagynyň işgärleriniň gününe gabatlanyp guraljak baýramçylyk dabaralaryna görülýän taýýarlyk barada hasabat berdi.
Hormatly Prezidentimiz Gurbanguly Berdimuhamedowyň başlangyjy bilen we baştutanlygynda Türkmenistanda pudagyň düzümlerini toplumlaýyn döwrebaplaşdyrmak we tehniki binýadyny pugtalandyrmak, işgärleriň ýaşaýyş-durmuş şertlerini yzygiderli gowulandyrmak boýunça işler amala aşyrylýar. Şunda 3-nji dekabryň Berkarar döwletimiziň bagtyýarlyk döwrüniň taryhyna altyn harplar bilen ýazylandygy bellenildi. Şol gün goňşy üç doganlyk ýurduň döwlet Baştutanlarynyň gatnaşmagynda Gazagystan-Türkmenistan-Eýran halkara demir ýolunyň açylyş dabarasy boldy. Şu ýylyň ýanwar aýynda bolsa Türkmenistanyň Prezidenti Demir ýol ulaglary pudagynyň işgärleriniň gününi döretmek hakyndaky Permana gol çekdi, bu çözgüt türkmen demirýolçulary tarapyndan uly joşgun bilen kabul edildi we olary täze zähmet üstünliklerine ruhlandyrdy. Şunuň bilen baglylykda, milli Liderimiziň garamagyna 3-nji dekabrda geçirilmegi göz öňünde tutulýan baýramçylyk çäreleriniň meýilnamasy hödürlenildi.
Ministrler Kabinetiniň giňişleýin mejlisinde bu mesele boýunça Türkmenistanyň demir ýol ulaglary ministri B.Annameredow hem habar berdi.
Hormatly Prezidentimiz Gurbanguly Berdimuhamedow hasabatlary diňläp, ýurdumyzyň üstaşyr ulag geçiriş kuwwatyny durmuşa geçirmekde bu pudaga aýratyn ähmiýet berilýändigini nygtady, Aziýanyň we Ýewropanyň ýurtlaryny birleşdirýän strategiki ähmiýetli halkara çatrygynda ýerleşýän Türkmenistan sebit we ählumumy möçberde özara bähbitli söwda-ykdysady gatnaşyklary ýola goýmaga uly goşant goşýar. Biziň ýurdumyz bu ugurlarda işjeň orny eýeläp, halkara ulag gatnawlarynyň, häzirki döwrüň talaplaryna laýyk gelýän degişli köpugurly geçelgeleriň kemala gelmegine ýardam berýän düzümleýin iri taslamalary durmuşa geçirmek baradaky birnäçe başlangyçlary öňe sürdi.
Milli Liderimiziň belleýşi ýaly, döwletimiz geljekde hem demir ýol ulaglary pudagyny ösdürmek, onuň iň täze tehnika we enjamlar bilen üpjün edilmegi, pudagyň işgärleriniň ýaşaýyş- durmuş şertlerini has-da gowulandyrmak meselelerine hemişe üns berer. Şunuň bilen baglylykda, hormatly Prezidentimiz wise-premýere we ministrligiň ýolbaşçysyna öz edermen zähmeti bilen Watanymyzyň gülläp ösmegine, ýurdumyzyň netijeli halkara hyzmatdaşlygyny ösdürmäge gönükdirilen halkara ulag geçelgelerini döretmek baradaky başlangyçlaryny üstünlikli durmuşa geçirmäge uly goşant goşýan türkmen demirýolçularynyň hünär baýramyna gabatlanyp geçirilýän çäreleriň ýokary guramaçylyk derejesini üpjün etmegi tabşyrdy.
Ministrler Kabinetiniň Başlygynyň orunbasary Ş.Durdylyýew türkmen paýtagtynda alnyp barylýan işler hem-de ony abadanlaşdyrmagyň meýilnamasynyň amala aşyrylyşy barada hasabat berdi.
Wise-premýer häzirki wagtda Aşgabat şäheriniň häkimligi hem-de degişli ministrlikler we pudak edaralary tarapyndan paýtagtymyzyň etraplarynda ýol-ulag we jemagat, energiýa üpjünçilik düzümlerini döwrebaplaşdyrmak, dürli desgalara ýanaşyk ýerleri abadanlaşdyrmak boýunça bilelikde işleriň amala aşyrylýandygyny habar berdi. Paýtagtymyzyň ýollarynyň birnäçesinde düýpli abatlaýyş işleri alnyp barylýar, ýaşaýyş jaýlarynyň durkuny täzelemek boýunça işler dowam edýär.
Hormatly Prezidentimiz Gurbanguly Berdimuhamedow paýtagtymyzda ýaýbaňlandyrylan ähli işleriň ýokary hilli hem-de bellenilen möhletlerde ýerine ýetirilmelidigini nygtap, Aşgabadyň döwrebap binagärlik keşbini kemala getirmek hem-de durmuş, inžener-tehniki, ekologiýa we bezeg babatdaky wezipeleri üstünlikli çözmek meselelerine örän jogapkärli hem-de toplumlaýyn çemeleşmegiň wajypdygyny belledi. Şunuň bilen baglylykda, milli Liderimiz jemagat we beýleki gulluklaryň işini berk gözegçilikde saklamagy hem-de paýtagtymyzda arassaçylygy we tertip-düzgüni üpjün etmek boýunça görülýän çärelere ünsi güýçlendirmegi talap etdi.
Hormatly Prezidentimiz şeýle hem ýurdumyzyň baş şäheriniň eziz Watanymyzyň Bitaraplygynyň 20 ýyllygy mynasybetli geçiriljek baýramçylyk dabaralaryna ýokary guramaçylyk derejesinde taýýarlanylmagyny üpjün etmegiň wajypdygyny belläp, bu babatda wise-premýere anyk tabşyryklary berdi.
Soňra Ministrler Kabinetiniň Başlygynyň orunbasary, Türkmenistanyň Prezidentiniň Diwanynyň we Ministrler Kabinetiniň iş dolandyryjysy P.Taganow gözegçilik edýän ulgamlaryndaky işleriň ýagdaýy hem-de döwlet Baştutanymyzyň ozal bilen tabşyrygyna laýyklykda, Türkmenistanyň hemişelik Bitaraplygynyň 20 ýyllyk şanly baýramyna we Täze ýyl baýramyna görülýän taýýarlyk barada hasabat berdi. Wise-premýer öňümizdäki çäreler mynasybetli ýurdumyzyň ähli sebitlerinde, şol sanda 148 bazarda hem-de söwda merkezlerinde we dükanlarda 1-nji dekabrdan baýramçylyk söwdasyny guramagyň göz öňünde tutulýandygyny habar berdi. Şunuň bilen birlikde, Aşgabat şäherinde we welaýatlarda söwda nokatlarynyň 566-sy işläp başlar. Olar azyk önümleriniň dürli görnüşleri hem-de Täze ýyl baýramçylyk çärelerini bezemek üçin niýetlenen harytlar, şol sanda sowgatlar bilen üpjün edilep.
Hormatly Prezidentimiz Gurbanguly Berdimuhamedow öňümizdäki baýramçylyk çäreleriniň ähmiýetini belläp, söwda ulgamynyň edaralarynyň öňünde durýan möhüm wezipeleriň birnäçesine ünsi çekdi. Döwlet Baştutanymyz ýurdumyzyň bazarlarynda azyk bolçulygyny üpjün etmek , ilatymyza ýokary derejede hyzmat etmek meselelerini gözegçilikde saklamagyň wajypdygyny nygtady. Milli Liderimiz bazarlaryň sazlaşykly işini üpjün etmek maksady bilen, ähli çäreleri görmegiň zerurdygyny aýdyp, wise-premýere bu babatda anyk tabşyryklary berdi.
Ministrler Kabinetiniň Başlygynyň orunbasary M.Ýazmuhammedowa gözegçilik edýän ulgamyndaky işler, ýurdumyzda Belarus Respublikasynyň Medeniýet günlerini geçirmäge görülýän taýýarlyk barada hasabat berdi. Bu çärä gatnaşmak üçin Türkmenistana Belarusuň döredijilik işgärleriniň uly topary geler.
Medeniýet günleriniň esasy çäreleri Döwlet medeniýet merkeziniň Mukamlar köşgünde, Şekillendiriş sungaty muzeýinde, “Aşgabat” kinoteatrynda, Türkmenabat şäherinde geçiriler. Çäräniň maksatnamasyny konsertler, amaly-haşam sungatynyň sergisi, kino görkezişler düzýär.
Wise-premýer dekabr aýynda geçiriljek medeni çäreleriň we medeni-durmuş maksatly desgalaryň ulanmaga berilmegi mynasybetli dabaralaryň maksatnamasy barada hasabat berdi, Türkmenistanyň Bitaraplygynyň 20 ýyllygy we Täze ýyl mynasybetli geçiriljek dabaralar dekabr aýyndaky wakalaryň esasylary bolar.
12-nji dekabrda – Bitaraplyk gününde Aşgabatda ýokary derejeli maslahat geçiriler, sungat ussatlarynyň döwlet konserti bolar, ýurdumyzyň ähli ýerlerinde baýramçylyk çäreleri guralar, paýtagtymyzda bolsa dabaralar feýerwerkler bilen tamamlanar.
Dekabr aýy ýurdumyzyň medeni- durmuşynda hem uly ähmiýetli wakalara baý bolar. 23-nji dekabrda ýurdumyzyň Baş arçasynyň alawlaryny ýakmak dabarasy bilen Täze ýyl çärelerine badalga berler.
Soňra wise-premýer “Mary - 2015-nji ýylda Türki dünýäsiniň medeni paýtagty” diýlip yglan edilen ýylyň jemleýji çäreleri we “Türkmeniň ak öýi” täze binada geçiriljek türki dilli ýurtlaryň sungat ussatlarynyň uly baýramçylyk konserti barada aýtdy.
Hormatly Prezidentimiz Gurbanguly Berdimuhamedow hasabaty diňläp, Belarus Respublikasynyň hyzmatdaşlygyň birnäçe ugurlary boýunça Türkmenistanyň esasy we däp bolan hyzmatdaşlarynyň biridigini belläp, bu ýurduň Medeniýet günleriniň çäklerinde göz öňünde tutulan çäreleriň ýokary guramaçylyk derejesini üpjün etmek, olary giňden şöhlelendirmek, şeýle hem türkmen paýtagtynyň myhmanlary üçin medeni-gezelenç maksatnamasyny taýýarlamak barada tabşyryk berdi. Milli Liderimiz yzygiderli ýagdaýda dürli ýurtlarda geçirilýän Türkmenistanyň Medeniýet günleriniň diňe bir dostluk we sungat baýramçylygy bolmak bilen çäklenmän, hyzmatdaşlygyň, özara bähbitli gatnaşyklaryň köprüsi bolmaldygyny we halklaryň we döwletleriň arasyndaky pugtalandyrmaga ýardam bermelidigini belledi.
Milli Liderimiz ýakyn wagtlarda geçirilmegi göz öňünde tutulýan medeni çäreler babatynda anyk görkezmeleri berdi we türki dünýäsiniň 2015-nji ýylda medeni paýtagty – Mary şäherinde jemleýji çäreleri ýokary guramaçylyk derejesinde geçirmegi tabşyrdy.
Soňra TÜRKSOÝ-yň Baş sekretary D.Kaseinowa söz berildi. Bu halkara guramasynyň ýolbaşçysy doganlyk halklaryň medeni hyzmatdaşlygy meselelerine berýän aýratyn ünsi hem-de dostluk we döredijilik gatnaşyklaryny pugtalandyrmak boýunça bilelikdäki çäreleriň geçirilmegine ýardam berýändigi üçin türkmen Liderine tüýs ýürekden hoşallyk bildirdi. D.Kaseinow “Mary – 2015-nji ýylda türki dünýäsiniň medeni paýtagty” atly maksatnamanyň çäklerinde forumlaryň, sergileriň, duşuşyklaryň we beýleki çäreleriň ýokary derejesini belläp, Türkmenistanyň TÜRKSOÝ-a agza ýurtlar bilen medeniýet we sungat ulgamynda netijeli hyzmatdaşlygy dowam etdirjekdigine ynam bildirip, hormatly Prezidentimiz Gurbanguly Berdimuhamedowa TÜRKSOÝ-yň Türki dünýäsinde bitiren aýratyn hyzmatlary medalyny dabaraly ýagdaýda gowşurdy.
Döwlet Baştutanymyz öz nobatynda bu sylaga Garaşsyz, Bitarap Türkmenistana, türkmen halkyna berlen ýokary sylag hökmünde garaýandygyny aýtdy. Garaşsyz döwletimiz türki dünýäsiniň halklarynyň arasynda medeni gatnaşyklary ösdürmäge uly goşant goşýar. Binagärlik we şähergurluşyk medeniýetini kämilleşdirmek boýunça hem köp işleri geçirýär diýip, milli Liderimiz aýtdy.
Ýurdumyzda bu ugurda bitirilen işlere ýokary baha berendigiňiz üçin, size tüýs ýürekden minnetdarlyk bildirýärin diýip, hormatly Prezidentimiz Gurbanguly Berdimuhamedow Bitarap Türkmenistanyň halkara guramalarynyň çäklerinde, şol sanda Türki halklaryň medeniýeti we sungaty boýunça halkara guramasy (TÜRKSOÝ) bilen hem ýakyndan gatnaşyk saklaýandygyny, munuň bolsa, türki dilli döwletleriň arasynda ynsanperwer hyzmatdaşlygy berkitmäge ýardam berýändigini, türki halklaryň medeniýetleriniň özara baýlaşmagyna giň ýol açýandygyny nygtady.
Ttürkmen halkynyň müňýyllyklardan gözbaş alyp gaýdýan baý taryhy - medeni, binagärlik we şähergurluşyk mirasy bar. Halkymyzyň gadymy mirasyny aýawly saklamak we düýpli öwrenmek Türkmenistanyň döwlet syýasatynyň örän möhüm ugurlarynyň biridir. Bu aýdylanlara gadymy Merwdäki taryhy-medeni ýadygärlikler toplumynda alnyp barylýan işler hem aýdyň mysaldyr diýip, milli Liderimiz sözüni dowam etdi. Şoňa görä-de, Türki halklaryň medeniýeti we sungaty boýunça halkara guramasy tarapyndan 2015-nji ýylda Mary şäheri türki dünýäsiniň medeni paýtagty diýlip yglan edildi. Marynyň 2015-nji ýylda türki dünýäsiniň medeni paýtagty diýlip yglan edilmegi mynasybetli şu gün jemleýji çäreler geçiriler.
Bu çäreleriň türki halklaryň edeniýetini dikeltmekde we ösdürmekde, özara bähbitli gatnaşyklaryny mundan beýläk-de berkitmekde täze tapgyr boljakdygyna berk ynanýaryn. Jemleýji çärelere döwletimiziň ähli ýolbaşçylary hem gatnaşar diýip, hormatly Prezidentimiz belledi. Hormatly Prezidentimiz Gurbanguly Berdimuhamedow Türki halklaryň medeniýeti we sungaty boýunça halkara guramasynyň Baş sekretaryna we bu halkara guramasynyň ähli agzalaryna sylag üçin minnetdarlyk bildirip, olarya öz işlerinde uly üstünlikler, şeýle hem Mary şäheriniň 2015-nji ýylda türki dünýäsiniň paýtagty diýlip yglan edilmegi mynasybetli jemleýji çäreleriň üstünlikli geçirilmegini arzuw etdi.
Türkmenistanyň Ministrler Kabinetiniň giňişleýin mejlisiniň barşynda, döwlet durmuşynyň käbir beýleki meselelerine hem garaldy we olar boýunça degişli çözgütler kabul edildi.
Hormatly Prezidentimiz Gurbanguly Berdimuhamedow mejlisi jemläp, oňa gatnaşanlara berk jan saglyk, berkarar Watanymyzyň gülläp ösmegi, mähriban halkymyzyň abadan we bagtyýar durmuşda ýaşamagy ugrunda alyp barýan işlerinde uly üstünlikleri arzuw etdi.


c: text/html

text:
Türkmenistanda işlän döwründäki zähmet haklaryny alyp bilmändigini aýdyp, Ankaradaky türkmen ilçihanasynyň öňünde birnäçe gezek jemlenen türk işçilerine bu gezek polis piket gurnamaga rugsat bermedi.
Türk işçileri Türkmenistanyň Ankaradaky ilçihanasynyň işgärleriniň söz beren möhlediniň dowamynda, öz problemalary barasynda bir netije alynmandygyna nägilelik bildirip, 5-nji fewralda gaýtadan has giňgerimli protest geçirmek üçin, Türkiýäniň paýtagtynda jemlendi. Ýöne bolup biljek protest ýörişi barasynda owaldan habardar edilen polis gullugy türk işçileriniň Türkmenistanyň Ankaradaky ilçihanasynyň öňünde üýşmäge rugsat bermedi.
Türk işçileri bilen gepleşik geçiren raýat geýimli polisler Türkiýede başa barmadyk döwlet agdarylyşygy synanşygyndan bäri dowam edip gelýän adatdan daşary ýagdaý düzgüni sebäpli ýurtda protestlere, üýşmeleňlere we piketlere rugsat berilmeýändigini bildirdi. Ondan soň türk işçileri golaýdaky bir seýilgähde jemlenip, metbugata beýannamasyny okadylar.
Türk işçileriniň metbugat beýannamasynda şeýle diýilýär:
“Işdeşler, biz bu gün bu ýerde 2 ýyldan bäri alyp bilmeýän zähmet haklarymyzy almak üçin, gaýtadan jemlendik. Şu wagta çenli ençeme gezek ilçihanalara we degişli dürli edaralara ýüz tutduk. Hatda Aşgabatdaky ýerli firmalar bize bergileriniň ýokdugyny bildirdi. Ýöne Türkmenistanyň telekeçiler bileleşigi bize beren resminamasynda, ýerli türkmen gurluşyk firmalarynyň türk işçilerine bolan bergileriniň hökman tölenjegini aýan etdi. Ýöne şu wagta çenli bir netije bolmady. Bizi diňe boş wadalar bilen garaşdyryp, güýmäp gelýärler. Biz indi mundan beýläk Türkmenistanyň telekeçiler bileleşiginden we beýleki degişli edaralardan hiç hili netijä garaşmaýarys. Biz indi Türkmenistanyň prezidentinden kömege garaşýarys. Biziň problemamyzy diňe Türkmenistanyň prezidenti çözüp biler. Türkmenistanyň prezidenti Gurbanguly Berdimuhamedowyň türk işçileriniň zähmet haklaryny türkmen gurluşyk firmalaryndan alyp bermegine garaşýarys”.
Azatlyk Radiosy bilen gürrüňdeş bolan türk işçilerinden Ramazan: “Ajaýyp bina” atly türkmen gurluşyk firmasy türk işçileriniň zähmet haklaryny tölemegi kabul etdi we häzir bu ugurda tagallalar edýär. Ýöne beýleki iki firma näme üçin türk işçileriniň zähmet haklary barasynda Türkmenistanyň Ankaradaky ilçihanasynyň tagallalaryna gulak asanok, biz oňa düşünip bilemizok. Ýöne Türkmenistanyň prezidenti Gurbanguly Berdimuhamedow türkmen gurluşyk firmalaryna türk işçileriniň zähmet haklaryny töledýänçä biz metbugatda, sosial mediada we dürli ýerlerde çykyşlarymyzy dowam etdireris” diýdi.
Ýatlap geçsek, türk işçileri iki ýyldan bäri türkmen gurluşyk firmalarynyň zähmet haklaryny tölenmeýändigini aýdyp, dekabr aýynyň ahyrynda, Türkmenistanyň Ankaradaky ilçihanasynyň öňünde piket geçirip, metbugat beýannamasyny beripdi. Ondan soň 18-nji ýanwarda türk işçileri gaýtadan türkmen ilçihanasynyň öňünde protest gurnamak islände, Türkmenistanyň Ankaradaky doly ygtyýarly baş ilçisiniň töwellasy bilen raýyndan gaýtarylyp, 15 güniň dowamynda olaryň problemasyny çözmegi wada berendigi aýdylypdy.
Bir türk işçisi nägilelikleriň Azatlyk Radiosynda eşitdirilmeginden soň bergili üç türkmen firmanyň biri bolan “Ajaýyp bina” atly türkmen gurluşyk firmasynyň öz zähmet haklaryny töläp başlamaga razy bolandygyny aýan etmek bilen, işdeşleriniň adyndan Azatlyk Radiosyna minnetdarlygyny bildirýär.
Sözi jemläp aýtsak, Azatlyk Radiosy ady agzalýan türkmen gurluşyk firmalaryndan bu ýagdaýlar barasynda nähilidir bir kommentariýa alyp bilmeýändigi üçin, olaryň adyny efirde tutmakdan saklanýar.

robotstxt: allowed

filter: keep


text:
Ermenistanyň parlamenti sesleriň 59-42 gatnaşygy bilen protest lideri Nikol Paşiniýany premýer-ministr wezipesine saýlady.
8-nji maýda geçen ses berişlikden öň häkimiýet başyndaky Respublikan partiýanyň parlamentdäki fraksiýasynyň başlygy Wahram Bagdasariýan bu partiýanyň Paşiniýany 11 ses bilen üpjün etjekdigini aýtdy.
Читайте также на русском
Paşiniýan 8-nji maýda ses berişligiň öňýanynda, kanun çykaryjylaryň öňünde eden çykyşynda Ermenistanyň Orsýetiň ýolbaşçylygyndaky Ýewraziýa ykdysady bileleşiniň agzasy bolup galjakdygyny, şeýle hem Ermenistanda harby baza saklaýan Orsýet bilen özara harby hyzmatdaşlygyny dowam etdirjekdigini belledi.
Ol parlamentde şeýle diýdi: “Orsýet bilen bolan ýaranlyk gatnaşyklary dostluga, deň hukuklyga, problemalaryň çözgüdi iki taraplaýyn islege daýanmaly. Biz Orsýet bilen bolan harby hyzmatdaşlyga Ermenistanyň howpsuzlygy üçin esasy faktor diýip garaýarys”.
Paşiniýan şeýle hem Birleşen Ştatlar, Ýewropa Bileleşigi, Eýran, Gürjüstan, Hytaý we Hindistan bilen hyzmatdaşlygy hem “işjeň ösdürmegi” wada berdi.
Azerbaýjanyň separatistik Daglyk-Garabag regiony sebäpli Baku bilen uzak wagt bäri barýan dawa barada hem Paşiniýan özüniň parahatçylykly “halklaryň deň hukuklygyna we öz ykbalyny özi kesgitlemegine esaslanýan” çözgüt üçin gepleşige taýýardygyny bildirdi.
Ýöne Paşiniýanyň aýtmagyna görä, dawa barada Azerbaýjanyň ýolbaşçylary bilen geçirilen gepleşikler regiona kontrollyk edýän etniki ermeniler “gatnaşdyrylmasa, netijeli ýa hemmetaraplaýyn bolup bilmez”.
8-nji maýda Paşiniýan bilen beýleki kanun çykaryjylar parlamentde çykyş eden mahaly, Ýerewanyň merkezi Respublika skwerine müňlerçe adam ýygnandy.
On müňlerçe adam hem 7-nji maýda özleriniň Paşiniýany goldaýandyklaryny görkezmek maksady bilen Ýerewanda geçen köpçülikleýin üýşmeleňlere goşuldylar.
Kiçeňräk oppozision partiýanyň başlygy bolan Paşiniýan 1-nji maýda parlamentde geçen ses berişlikde premýer-ministrlige saýlanardan 8 ses az getirdi. Ýöne 2-nji maýda geçirilen umumy iş taşlaýyşdan soňra Respublikan partiýanyň ýolbaşçylary ony goldajakdyklaryny aýtdylar.
Paşiniýan 8-nji maýda Respublikan partiýa premýer-ministrlik üçin özüne ses bermän halatynda ýene bir umumy iş taşlaýşy ýola goýjakdygyny aýdyp haýbat atdy.
2-nji maýda Ermenistanda on müňlerçe adamyň Paşiniýanyň umumy iş taşlaýyş boýunça eden çagyryşyna eýermegi netijesinde ýurduň uly bölegi hereketden galdy.
Paşiniýan aprel aýynda hökümete garşy protestlere ýolbaşçylyk etdi. Şondan soňra ýurda uzak wagtlap prezidentlik eden Respublikan partiýanyň başlygy we parlament tarapyndan sanlyja gün ozal premýer-ministr saýlanan Serž Sarkisiýan bu wezipeden çekilmäge mejbur boldy.
2008-nji ýyldan bäri prezident bolan Sarkisiýan möhlet çäkliligi sebäpli öten aý iş başyndan aýryldy.
Onsoň parlamentde agdyklyk edýän Respublikan partiýa ony ygtyýarlygy giňeldilen premýer-ministr edip belledi.
Bu göçüm bolsa müňlerçe adamyň köçelere dökülip, Sarkisiýany wezipä ýapyşyp galmakda aýyplamagyna getirdi. Olar şeýle hem täze sistema Sarkisiýanyň näbelli wagta çenli Ermenistana ýolbaşçylyk etmegine ýol açýar diýip, alada bildirdiler.
Paşiniýan 7-nji maýda žurnalistlere saýlanan halatynda, özüniň syýasy duşmanlaryndan öç almaga synanyşmajakdygyny aýtdy.
Ol: “Öç almak bolmaz. Ermenistanda syýasy we ykdysady yzarlama sahypasy ýapyldy” diýdi.
Paşiniýan şeýle hem saýlansa, hökümetde oligarhlaryň bolmagyna ýol berilmejekdigini Azatlyk Radiosyna beren maglumatynda aýtdy
“Men size arkaýynlyk berýärin. Hökümetde oligarhlar bolmaz” diýip, Paşinian belledi.
Ol soňra hem: “Ykdysadyýetimizde monopoliýa bolmaz” diýip, sözüniň üstüni ýetirdi.


text:
TM HYZMAT BILMELI
Gymmat bahaly superkarlar
Lambogrhini Sesto Elemento – 2.2 million dollar
Bary ýogy 20 sany Lamborghini Sesto Elemento çykaryldy, olaryň her birisi 2.2 million dollar bahadan. Iň gyzyklandyrýan ýeri, bu awtoulaglar köçeler üçin döredilmedik ýaly, sebäbi howpsyzlyk ýastyklar we beýleki howpsyzlygy üpjün ediş gurallar bilen gurnalmadyk.
Aston Martin Vulcan – 2.3 million dollar
800 at güýçli V12 hereketlendirjili Aston Martiniň bahasy 2.3 million dollara barabar boldy. Bu awtoulagy dolandyrmak üçin, ýörite köp wagt aljak taýýarlyk işlerini geçirmeilidir
McLaren BP23 – 2.5 million dollar
McLaren BP23 bahasy 2.5 million dollar we görnüşine görä bahasyna degýär. Hemme meýilnamalaşdyrylan modellar konweýerdan çykmazdan öňürti satylyp gutarandyr
Ferrari F60 America – 2.5 million dollar
Italýan öňdürijiniň aýtmagyna görä Ferrari F60 100 km/s tizlige 3.1 sekuntda galyp bilýär. Elbetde baý adamlar bu modeli öz islegleriniň we arzuwlarynyň iň ýokarsy hasap edip, hemme çykarylan 10 awtoulagyny hersini 2.5 million dollardan satyn aldylar.
Pagani Huayra BC – 2.6 million dollar
Pagani Huayra BC agramy bary ýogy 1.218 kg (takmynan “Lada Kalina” ýaly) Ýöne oňa garamazdan 6-litrly V-12 hereketlendiriji bilen gurnalandyr. Bary ýogy 20 model çykaryldy, olaryň ählisi 2.6 million dollardan satyn alyndy.
LaFerrari FXX K – 2.7 million dollar
6.3-litrly 1.035 at güýçli V12 hereketlendirijiniň bolmagy we bary ýogy 32 modelyň çykarylmagy LaFerrari FXX K bahasyny 2.7 million dollar. Emma bu awtoulagy ýolda we islendik ýaryşlarda ulanyp bolmaz.
Bugatti Chiron – 2.9 million dollar
Chiron – ady belli Veyron modeliň neslidir. 2.9 million dollar bahasy bolan awtoulag 8 litlry 16 silindrly 1.500 at güýçli hereketlendiriji bilen üpjün edilendir. Awtoulag 420 km/s çenli bat alyp bilýär.
Ferrari Pininfarina Sergio – 3 million dollar
Ferrari Pininfarina Sergio – gaty seýrek modeldyr, dünýäde bary ýogy 6 modeli çykaryldy. Bu hem awtoulagyň 3 million dollara bahalandyrmagyň sebäbi bolup biler.
Makala baha ber:
Okaldy: 126. Şü gün okaldy: 5
Makala hakda pikiriňiz paýlaş! (diňe adyňyzy görkezseňiz bolýar)comments powered by HyperComments
Makalany haladyňmy? Onda salgysyny (ssylkasyny) dostlaryň bilen paýlaş!
Okamagy maslahat berýäs
TM HYZMAT-dan REKLAMA
-
DJ Yazzo
DJ, DJ producer, aýdym-sazlara we toý-dabaralar üçin DJ hyzmatlary...
-
BAGT ŞÄHER
-
Салон Красоты LAKSHMI
-
Салон Красоты HAIR ARTIST


text:
Aşgabatda Dünýä türkmenleri bileleşiginiň 20-nji konferensiýasy geçirildi.
Türkmenistanyň prezidenti Gurbanguly Berdimuhamedow 16-nji maýda geçirilen konferensiýanyň gatnaşyjylaryna ýollan hatynda Dünýä türkmenleri bileleşiginiň ençeme ýurtda abraýly gurama hasaplanýandygyny belledi.
“Biziň daşary ýurtlardaky doganlarymyzyň Türkmenistanyň ähliumumy parahatçylygy, howpsuzlygy üpjün etmek, halkara hyzmatdaşlygyny giňeltmek, watanyň abraýyny güýçlendirmek boýunça inisiatiwalaryny mydama goldajagyna ynanýaryn” diýip resmi media prezidente salgylanyp, habar berýär.
Dünýä türkmenleri bileleşigi Türkmenistanyň öňki prezidenti Saparmyrat Nyýazowyň inisiatiwasy bilen 1991-nji ýylda döredilipdi. Resmi maglumatlarda guramanyň dünýäniň 14 ýurdunda 30 çemesi bölüminiň bardygy aýdylýar.
Dünýä türkmenleri bileleşiginiň Türkmenistanda döwletiň guramaçylygynda onlarça ýyl bäri geçirilýän maslahatlarynyň dowamynda adatça bolşy ýaly, şu ýyl hem gatnaşyjylaryň “Türkmenistanyň progressiw inisiatiwalaryna goldaw” bildirendigini resmi media habar berdi.
Bileleşigiň mundan öňki duşuşygy 2016-njy ýylyň oktýabr aýynda Türkmenistanyň garaşsyzlyk senesiniň 25-ýyllygynyň öňüsyrasynda Aşgabatda geçirilipdi.


text:
Ilkinji duşuşyk Ýaponiýa bilen
Geljek ýylyň başynda, has takygy, 2019-njy ýylyň 5-nji ýanwary – 1-nji fewraly aralygynda BAE-de geçiriljek 17-nji Aziýa Kubogynda Türkmenistanyň futbol ýygyndysy “F” toparçada çykyş eder. Ildeşlerimiz bu toparçada Ýaponiýanyň, Özbegistanyň hem-de Omanyň ýygyndylary bilen güýç synanyşar. Türkmen futbolçylary ilkinji synanyşygyny 9-njy ýanwarda bu kubogy iň köp gazanan Ýaponiýanyň garşysyna geçirerler. Duşuşyk Abu Dabi şäherinde Al Nahýan stadionynda oýnalar. Milli toparymyz 2-nji duşuşygyny 13-nji ýanwarda Dubaýdaky Maktum bin Raşid Al Maktum stadionynda Özbegistanyň ýygyndysy bilen oýnar. Ildeşlerimiziň toparçadaky jemleýji duşuşygy-da Oman bilen bolar we ol 17-nji ýanwarda Abu Dabi şäherindäki Mohammed bin Zaýed stadionynda geçiriler. Toparçada 1–2-nji ýeri alanlar hem-de 3-nji orny eýelänleriň iň gowy 4-si 2-nji tapgyrda çykyş etmäge hukuk gazanar.
1956-njy ýyldan bäri geçirilip gelinýän Aziýa Kubogy ýaryşynda ilkinji gezek 24 ýygyndy çykyş eder. Çempionatyň duşuşyklary ýurduň Abu Dabi, Dubaý, Şarjah hem-de Al-Ain şäherlerindäki 8 sany stadionda oýnalar. Gatnaşýan 24 toparyň 3-si — Gyrgyz Respublikasynyň, Filippinleriň hem-de Ýemeniň ýygyndylary ilkinji gezek Aziýa Kubogynda çykyş eder. Türkmenistanyň ýygyndysy bu ýaryşa 2-nji ýola gatnaşyp, ildeşlerimiz 2004-nji ýylda-da Aziýa Kubogyna wekilçilik edipdi. Aziýa Kubogynda iň köp Ýaponiýanyň ýygyndysy ýeňiji boldy. Olar 1992-nji, 2000-nji, 2004-nji hem-de 2011-nji ýyllarda yklymyň iň ulusy bolmagy başarypdylar. Şeýle-de Eýran (1968, 1972, 1976) bilen Saud Arabystanynyň (1984, 1988, 1996) ýygyndylary 3 gezek ýeňiş gazandy. Ilkinji 2 ýaryşda ýeňiji bolan we şondan bäri-de 4 gezek finalda utulan Günorta Koreýanyň 2 (1956, 1960) kubogy bar. Ysraýyl (1964), Kuweýt (1980), Yrak (2007) hem-de Awstraliýanyň (2015) ýygyndylary-da Aziýa Kubogynda 1 gezek çempion diýen ady eýeledi.
“Marselmi” ýa-da “Atletiko”?
UEFA Ýewropa ligasynyň finalçylary “Marsel” bilen “Atletiko” mundan ozal 2 gezek gabatlaşdylar. 2009/10 möwsüminde Çempionlar ligasynyň toparçalarynda oýnalan bu oýunlarda “Atletiko” öz meýdançasynda 2–1 ýeňýär. Jogap oýny golsuz deňlikde tamamlanýar. “Marsel” bu ýaryşda 1999-njy we 2004-nji ýyllarda finala çykyp, ikisinde-de ýeňlişe sezewar bolýar. “2010-njy we 2012-nji ýyllarda finala çykan Atletiko” ikisinde-de kubogy asmana göterýär. Ýewropa ligasynyň 47-nji möwsüminiň finaly öňümizdäki çarşenbe güni, ýagny 16-njy maýda Fransiýanyň Lion şäherindäki “Lion Olimpik Park” stadionynda oýnalar. Oýun Aşgabat wagty bilen 23:45-de başlanar. Duşuşykda gollandiýaly Býorn Kuipers jürlewük çalar. 45 ýaşyndaky emin 2013-nji ýyldaky “Benfika” bilen “Çelsiniň” arasyndaky finala-da eminlik edipdi. Ol 2014-nji ýylda “Real” bilen “Atletikonyň” arasyndaky Milanda oýnalan Çempionlar ligasynyň finalynda-da jürlewük çalypdy.
Uly finalyň emini Mažiç
“Real Madrid” bilen “Liwerpulyň” arasynda 26-njy maýda Ukrainanyň paýtagty Kiýewdäki Olimpiýa stadionynda oýnaljak UEFA Çempionlar ligasynyň finalyna serbiýaly Milorad Mažiç eminlik eder. 45 ýaşly emin Çempionlar Ligasynda ilkinji gezek finalda jürlewük çalar. 23:45-de başlanjak şol finalda Mažiçe meýdanyň 2 gapdalynda Milowan Ristiç bilen Dalibor Džurdžewiç ýardam berer. Oýnuň 4-nji emini-de fransiýaly Klemen Turpen bolar.
“Kliwlend”—“Boston” hem-de “Golden Steýt”—“Hýuston”
Amerikanyň Milli Basketbol ligasy NBA-da pleý-off tapgyry ýokary depginde dowam edýär. 1976-njy ýyldan bäri ilkinji gezek Los Anjeles we Nýu Ýork şäherleriniň toparlarynyň çykyş etmeýän pleý-off tapgyrynda Konferensiýalaryň çärýekdir ýarym final oýunlary tamamlandy. Ilki çärýek finallar barada aýtsak, Gündogar konferensiýasynda “Toronto Reptors” 6 oýnuň netijesinde “Waşington Wizardsdan” 4–2, 17 ýyldan soň pleý-offlara çykan “Filadelfia 76ers” topary “Maýami Hiti” 4–1 hasabynda ýeňdi. 7 oýnuň netijesinde ýeňijisi kesgitlenen duşuşyklarda NBA-nyň wise-çempiony “Kliwlend Kawaliers” “Indiana Peýsersi” hem-de “Boston Seltiks” topary-da “Milwaki Baksy” 4–3 hasabynda ýeňlişe sezewar etdi. Günbatar konferensiýasynda adaty möwsümiň iň başarnykly topary “Hýuston Rokets” “Minnesota Timberwolwesi” hem-de soňky çempion “Goldes Steýt Warriors” “San Antonio Sparsy” 4–1 utdy. Öz konferensiýasyny 3-nji hatarda tamamlan “Portland Treýl Bleýzers” garaşylmadyk ýagdaýda “Nýu Orleans Pelikansdan” 4 duşuşykda-da ýeňildi. Şeýle-de “Oklahoma Siti Tander” topary “Ýuta Jazzdan” 6 duşuşygyň netijesinde 4–2 asgyn geldi.
Ýarym final tapgyrynda Gündogar konferensiýasynda “Kliwlend” topary 5 oýnuň netijesi boýunça “Torontony” 4–1 hasabynda ýeňip, finala çykdy. NBA-nyň iň köp çempion bolan topary “Boston” hem ýylyň garaşylmadyk netije görkezen kluby “Filadelfiýany” 5 duşuşygyň 4-sinde ýeňip (4–1), finalçy boldy.
Günbatar konferensiýasynda-da garaşylýan toparlar finala çykdy. Ýagny “Hýuston” topary “Ýuta Jazzdan”, NBA-nyň soňky çempiony “Golden Steýt” topary “Nýu Orleans Pelikansdan” 5 oýnuň 4-sinde üstün çykyp, Günbataryň finalçylary boldy. Konferensiýalaryň finaly duşuşyklary 14–28-nji maý aralygynda geçirilip, 4 duşuşykda ýeňiş gazanan topar NBA-nyň finalyna çykar.


text:
Orsýetiň premýer-ministri Dmitriý Medwedew ABŞ-nyň prezidenti Donald Trampyň Moskwa garşy sanksiýalar barada 2-nji awgustda gol çeken kanunyny berk ýazgaryp, onuň gatnaşyklaryň gowulanmagyna bolan umydyň soňuna çykýandygyny hem “Orsýet bilen söwda urşuny” tutaşdyrýandygyny aýtdy.
Medwedew Trampyň Kongressde ses köpçüligi bilen goldanan kanuna gol çekmegine hüjüm etdi. Tramp “milli bütewüligi” saklamak isländigini mälim etdi.
“Trampyň administrasiýasy öz ýerine ýetiriji häkimiýetiniň ygtyýarlygyny kemsidiji görnüşde Kongresse bermek arkaly doly gowşaklygyny görkezdi” diýip, Medwedew aýtdy.
“Amerikan isteblişmenti Trampdan dolulygyna üstün çykdy. Täze sanksiýalar prezidentiň göwnünden turmaýardy, emma ol kanuna gol çekmeli boldy” diýip, Orsýetiň premýer-ministri Dmitriý Medwedew belledi.


text:
IMO söhbetdeşlik programmasy bilşimiz ýaly şol bir bildiriş sesleri bardyr. Öz sazlamasyndan hem üýtgedip bolmaýar. Eger IMO bildiriş seslerinden ýadan bolsaňyz bu ýeri tüýs siziň üçin. Aşakdaky ädimler bilen IMO programmanyňyzyň jaň, gudok, bildiriş seslerini üýtgedip bilersiňiz.
Bu çözgüt diňe android telefonlar üçindir. Ilki bilen Play store-den APK editor programmasyny ýükläp alyň. Gök hatyň üstüne basyp ýükläp bilersiňiz. Şu ýere bas market://details?id=com.gmail.heagoo.apkeditor
Eger ýokardaky linke basanyňyzda ýalňyşlyk çykýan bolsa ýokarda çep tarapdaky menýu basyp browserde aç diýen düwmä basyň. (suratdaky ýaly)
Programma ýüklenenden soňra Apk editory açyň we suratdaky görkezilen ýere giriň.
Soňra telefonyňyzdaky programmlaryňyzyň sanawy çykar. Şolaryň arasyndan IMO programmany tapyp üstüne basyň.
IMO-a basanyňyzda aşakdaky ýaly dialog çykar siz suratda görkezilen ýere basyň.
Soňra Penjireden Audio bölüme geçiň.
Audio sahypasyna geçeniňizde aşakdaky ýaly IMO programmaň bildiriş we jaň seslerini görersiňiz.
1.beep.mp3 IMO-da hiç hili sesini çykarmaýar.
2.Eger call_out.mp3 Haçanda birine jaň edeniňizde gudok sesidir.
3.chime_clickbell_..mp3 Size sms gelende çykýan bildiriş sesidir.
4.group_ring.mp3 Grupbadan gelen smsiň bildiriş sesidir.
5.rt30s.ogg bu size jaň gelende çykýan jaň sesidir.
Ýokardaky sanawa görä islendik sesini özüňize görä üýtgedip bilersiňiz. Aşak gaýdyň..
Sesleri ýeke ýekeden özüňizçe üýtgedip bilersiňiz. Haýsy sesi üýtgetmek isleseňiz sag tarapyndaky Galam şekline basyň.
Galama basanyňyzdan soňra telefonyňyzdaky faýllaryňyz çykar öz aýdymlaryňyzy tapyp saýlap göni üstüne basyň.
Goýan aýdymyňyzy barlamak üçin çep tarapda duran Play düwmesine basyň. Aýdymyňyz dogry bolsa aşakda duran Sohranit düwmesine basyň we taýýar bolýança garaşyň.
Taýýar bolandan soňra garşyňyza aşakda suratdaky ýaly sahypa çykar. Siz Ustanowit ýazylan ýere basyň we IMO-ny gurnaň.
Ýene-de Ustanowit düwmesine basyň we ýüklenýänçä garaşyň. Ýüklenenden soňra IMO-ny açyp ulanyp bilersiňiz. size diňe üýtgeden sesleriňizi jaň edip we jaň etdirip barlamak galýar. (IMO hasabyňyzdaky hiç hili maglumatlar ýitmeýändir.)
Eger Ustanowit düwmesine basanyňyzda progamma ýüklenmedi diýip ýalňyşlyk çyksa, telefonyňyzdaky IMO programmany göni pozuň we telefonyňyzda File manager arkaly şu ýoly ApkEditor/tmp/gen-signed.apk tapyp IMO-ny täzeden gurnaň. Öňki ulanýan telefon belgiňiz bilen girip dowam edip bilersiňiz. Imo hasabyňyz edil öňkisi ýaly açyljakdyr. Diňe ýazyşanlaryňyz pozular.
Bu tema işiňize ýaradymy? (teswirlere ýazyp bilersiňiz)
10,259 gezek okaldy


text:
Her ýylyň maý aýynda meşhur halkara Kann festiwaly geçirilýär. Bu ýyl, 8-19-njy maý aralygynda, deňizýaka şäherinde Dünýä kino birleşmesiniň wajyp wakasyna öwrülen bu festiwalyň 71-nji tapgyry geçirilýär. Iki hepdäniň dowamynda, Kann we onuň kenary, Festiwallar köşgi, Paradlar münberi, Gyzyl halydan geçýän halkara ýyldyzlar we Palma şahasy baýragynyň gowşurylyş dabarasy bütin dünýäniň ünsüni özüne çeker.
Maý aýynda, Aşgabat şäherinde hem Kino festiwaly gurnalýar. 11-13-nji maý aralygynda “Aşgabat” kinoteatrynda gurnaljak Ýewropa kinolarynyň günlerinde ýewropa ýurtlarynyň (Awstriýa, Şwesiýa, Estoniýa, Fransiýa... ) häzirkizaman kinolarynyň dürli žanrlary (dokumental film, multfilm, drama, komediýa) halka ýetiriler.
Giriş tölegsiz we filmler ýewropa dillerinde rus subtitleri bilen görkeziler.
Ýatlamalar
Festiwal üçin hödür edilen fransuz filmi “Ýatlamalar”. Ol 2014-nji ýylda Žan-Pol Ruw tarapyndan ekrana çykaryldy. Ol Dawid Foenkinesiň ady bir eseriniň esasynda düşürilen.
Ol 12-nji maýda şenbe güni sagat 19.00-da Aşgabat kinoteatrynda görkeziler. Giriş tölegsiz.
Roman, 23 ýaşynda, ol ýazyjy bolmak isleýär, ýöne öz ýoluny tapmakda kynçylyk çekýär. Onuň kakasy Mişel, 62 ýaşynda, özi boýun almasada, onuň ýaňy-ýakynda hormatly dynç alyşa çykmagy onuň bütin durmuşyny özgerdyär. Onuň enesi Madelen 85 ýaşynda. Haçanda ol garrylar öýüne ýerleşdirilende, ol özünden bu garrylaryň arasynda näme işleýändigini soraýar. Bir gün ol ýitip gidýär....
Film fransuz dilinde rus subtitleri bilen görkeziler.


text:
Halkara okuw-maslahatynyň barşynda ýurdumyzyň howanyň üýtgemegi meselesi boýunça borçlaryny ýerine ýetirişinň ugurlaryna garaldy
Duşuşygy BMG-nyň Ösüş maksatnamasynyň (BMG ÖM) goldamagynda Türkmenistanyň Daşky gurşawy goramak we ýer serişdeleri baradaky döwlet komiteti gurady. Onuň işine milli pudaklaýyn edaralaryň hünärmenleri, şeýle hem BMG-nyň Ösüş maksatnamasynyň geňeşçisi Daniela Karrington we howanyň üýtgemeginiň meseleleri boýunça halkara maslahatçysy Robert Pasisko gatnaşdylar.
Duşuşygyň barşynda durnukly ösüş maksatlaryny durmuşa geçirmek jähtinden 2015-nji ýylyň 12-nji dekabrynda kabul edilen Pariž ylalaşygynyň möhümligi bellenildi.
Howanyň üýtgemegi boýunça Türkmenistanyň Milli strategiýasynda bugarma gazlarynyň howa goýberilmegini azaltmak boýunça anyk maksatlar we çäreler bellenildi. Onuň durmuşa geçirilmegi ekologiýa howpsuzlygynyň halkara ölçeglerine tapgyrlaýyn geçmäge mümkinçilik berýär. Ekologiýa meseleleri babatda hyzmatdaşlykda işjeň orun eýeleýän Türkmenistan anyk teklipleriň birnäçesini teklip etdi. Türkmenistanyň Prezidenti Gurbanguly Berdimuhamedow ýokary derejedäki dürli duşuşyklarda we ylmy-maslahatlarda olary beýan etdi. Türkmenistanyň Pariž ylalaşygyny tassyklamagy ýurduň halkara ekologiýa ylalaşyklaryna we tebigaty goraýyş syýasatyna toplumlaýyn çemeleşmäge ygrarlydygyna şaýatlk edýär.
Okuw-maslahata gatnaşanlar kömürturşy gazyň howa goýberilmeginiň we ony azaltmagyň mümkinçilikleriniň meselelerini ara alyp maslahatlaşdylar. Şeýle hem Pariž ylalaşygynyň düzgünleriniň ýerine ýetirilişiniň barşyna garaldy. BMG-nyň Ösüş maksatnamasynyň howanyň üýtgemegi boýunça taslamasynyň Milli utgaşdyryjysy ýurdumyzyň bu ugurdaky işi tutuşlygyna özbaşdak maliýeleşdirmäge meýilini belledi. Milli borçlaryň meýilnamasy BMG-nyň ählumumy sanawynda çap ediler, onda BMG-a agza ýurtlar öz teswirlemelerini galdyryp bilerler.
«BMG-nyň Ösüş maksatnamasy bilen Türkmenistanyň Hökümeti ençeme ýyllaryň dowamynda howanyň üýtgemegine garşy göreş meselelerinde hyzmatdaşlyk edýärler, hususan-da, biz howanyň üýtgemegi boýunça Türkmenistanyň Milli strategiýasyny işläp taýýarlamaga gatnaşdyk,-diýip, BMG-nyň Ösüş maksatnamasynyň Türkmenistandaky Hemişelik wekili Witaliý Wremiş belledi.-Häzirki wagtda durnukly şäherleri we „ýaşyl“ ydysadyýeti ösdürmäge gönükdirilen bilelikdäki täze taslamalar işlenip taýýarlanylýar. Hökümet we pudaklaýyn edaralar BMG-nyň Ösüş maksatnamasyny hemmetaraparlaýyn goldýarlar, biz Pariž ylalaşygynyň durmuşa geçirilmeginde netijeli özara hereketlere bil baglaýarys. BMG-nyň Ösüş maksatnamasy Türkmenistanyň Aşgabatda Merkezi Aziýa üçin howanyň üýtgemegi boýunça Sebit merkezini döretmek başlangyjyny goldaýar».


text:
Saturny barlaýan "Cassini" kosmos enjamynyň NASA-nyň alymlaryna iberen maglumatlarynda, ol planetanyň hemralarynyň biri bolan Enseladyň buz gatlagynyň aşagynda bolýan himiki reaksiýalaryň ýaşaýyş üçin şert döredip biljekdigini görkezýär. NPR Radiosynyň habaryna görä, Enselad diýseň ýaş planeta bolany üçin, edil häzir ol ýerde ýaşaýşyň döremeginiň wagty bolup biler.
Mundan iki ýyl owal alymlar Saturnyň bu hemrasynyň gatlagynyň aşagynda ýyly suwly okeanyň bardygyny subut edipdi. Barlagçylar ol ýyly okeanyň planetanyň gatlaklary bilen utgaşyklylykda himiki reaksiýa döretmäge ukyply bolup-bolmandygy barasynda oýlanmaga başlapdyr. Netije oňaýly bolan halatynda, ýer ýüzündäki ýaly, Enseladda hem okeanyň çuňluklaryndaky energiýa bilen iýmitlenýän organizmleriň döretmegi mümkin bolup biler.
NASA indi ýaňky himiki reaksiýanyň Enseladyň ýüzündäki gatlagyň aşagynda bolup geçýändigini habar berýär. Planetanyň buzluk ýerinden uçup geçen "Cassini" kosmos enjamy ol ýerde hidrogen molekulanyň (wodorod) bardygyny äşgär edýär. Hidrogen molekulanyň bolmagy diýmek, eger planetanyň buz gatlagynyň aşagynda bakteriýalar ýaşaýan bolsa, onda olar wodorodyň suwdan çykan karbon iki oskidi bilen birleşmeginden emele gelýän energiýadan iýmitlenmäge ukyplydygyny görkezýär. Metanogenez diýip atlandyrylýan bu reaksiýa ýer ýüzündäki ýaşaýşyň hem özenini emele getirýär. Ýöne käbir alymlaryň garaýşyna görä, wodorod derejesiniň aşa ýokary bolmagy, munuň tersine, gaýtam Saturnyň hemrasynda ýaşaýşyň ähtimallygyny azaldýar. Olar şol bir wagtyň özünde, Ýupiteriň hemrasy bolan Ýewropada ýaşaýşyň döreme ähtimallygynyň has ýokarydygyny belleýärler. Ýewropa bolsa ýaş taýdan Enseladdan has uludyr.
Alymlar Enseladda çakdanaşa köp wodoroda duş gelinmegine garaşmaýarlar. "Cassini" kosmos enjamynyň barlag toparyndan bolan Skot Boltonuň (Scott Bolton) aýtmagyna görä, Saturnyň bu hemrasy gaty ýaş bolany sebäpli, onuň grawitasiýa meýdançasy ummasyz mukdarda wodorodyň saklanmagyna elýeterli däl. Şol bir wagtyň özünde "Science" žurnalynda çap edilen barlagyň awtorlaryndan bolan Bolton we onuň ylmy barlag topary äşgär edilen hidrogen, ýagny wodorod molekulalarynyň hem ýer ýüzündäki okean çuňluklarynda bar bolan gidrotermal herekete meňzeş ýagdaýlaryň netijesinde emele gelendigine ynanýarlar.
Ýeri gelende bellesek, ýeriň çuňlugynda demir bilen baý materiallaryň suw bilen täsirleşmegi netijesinde, okeanyň gidrotermal jaýryklaryndan gara we ak tüsse çykýar. Şol mahal hem wodorod bilen bir hatarda başga täze minerallar hem emele gelýärler. Tüssäniň gara ýa-da ak reňkde bolmagy onuň düzümindäki kükürdiň mukdaryna bagly bolýar.
Boltonuň sözlerine görä, Enseladyň çuňluklarynda hem şeýle ýagdaýlar emele gelip biler. Şeýlelikde, okeanyň çuňluklarynda suwuň dürli maddalar bilen himiki reaksiýa netijesinde täsirleşmeginden wodorod bölünip biler.
Alymlaryň "Cassini" kosmos enjamynyň iberýän delilleri esasynda gelen netijesine görä, Enseladyň okeany gaýalardan emele gelen gatlagyň üstünde ýerleşýär. Bu bolsa, ýokarda agzalýan täsirleşmegiň bu planetada hem ýüze çykyp biljegini görkezýär.
Ýer şaryndaky gidrotermal jaýryklarda planetanyň ýaşaýşyň ilkinji döreýşine degişli bakteriýalaryň bardygy äşgärdir. Alymlar häzirki döwre çenli ol jaýryklarda günüň şöhlesinden peýdalanmaýan täze bakteriýa görnüşlerini äşgär edipdirler. Ol bakteriýalar hem energiýa çeşmesi höküminde wodorody ulanýarlar.
Enseladyň jaýryklaryndan çykýan maddalary has düýpli derňemek bilen alymlar planetanyň suwlarynda aminokislotanyň ýa-da hatda mikroplaryň bolup-bolmandygyny anyklap bilerler.
Ýöne NASA häzirlikçe şeýle maksady planlaşdyrmaýar. Onuň deregine 2010-nji ýylda "Europa Clipper" maksatnamasyny durmuşa geçirmegine garaşylýar. Ol maksatnama Ýupiteriň hemrasy bolan Ýewropanyň düýbünden göterilýän birmeňzeş maddalary anyklamakdan ybaratdyr.
Enseladda bolşy ýaly Ýewropanyň hem buz gatlagynyň aşagynda duzly okean bardyr.
Golaýda tanymal britaniýaly fizik we kosmolog Stiven Hawking (Stephen Xoukinq) eden çykyşlarynyň birinde, adamzadyň gysga wagtyň içinde özüne ýaşamak üçin başga bir planeta tapmagynyň zerurdygyny nygtapdy.
Ýöne muny başarmak üçin adamlar älem-jahanyň başga ýerlerinde ýaşamaga mümkinçilik döredýän tehniki ösüşlere eýe bolmalydyr. Fizigiň pikrine görä, dünýäde gürrüňsiz ahyrzaman bolar we bu gysga wagtyň içinde zyýanly gazlaryň täsirinde amala aşar.


text:
Türkmenistan elektrik energiýasynyň serhetaşyr söwdasyny maslahat etdi.
Bu meseläniň türkmen häkimiýetleriniň Aşgabatda geçiren Halkara energetika hartiýasynyň energiýa resurslarynyň tranziti boýunça maslahatynda gozgalandygy media maglumatlarynda aýdylýar.
31-nji maýda öz işini tamamlan maslahatda Halkara energetika hartiýasynyň ýolbaşçysy Türkmenistanyň energetika ministri Çarymyrat Purçekow Türkmenistanyň elektrik energiýasynyň eksportyny artdyrmak panlaryny, ilkinji nobatda-da munuň goňşy Owganystana degişlidigini mälim etdi.
Maslahata Ýewropa ýurtlarynyň energiýa kompaiýalarynyň wekilleri we Özbegistanyň energiýa boýunça resmileri gatnaşdylar.
20-nji maýda Türkmenistanyň we Özbegistanyň arasynda elektrik energiýasynyň tranziti we akdyrylmagy barada ylalaşyga gol çekildi.
Türkmenistanyň we Özbegistanyň prezidentleriniň 20-nji maýda Awazada geçiren duşuşygynyň yzýany baglaşylan ylalaşyga Özbegistanyň “Uzbekenergo” kompaniýasy we Türkmenistanyň energetika ministrligi tarapyndan gol çekildi.
Türkmenistan elektrik energiýasyny Owganystana we Eýrana satýar.


text:
Türkmenistan adam hukuklary boýunça halkara hyzmatdaşlygyna işjeň gatnaşýar
Türkmenistanyň Prezidentiniň ýanyndaky Demokratiýa we adam hukuklary baradaky türkmen milli institutynda Türkmenistanyň adam hukuklary we halkara ynsanperwer hukugy boýunça halkara borçnamalarynyň ýerine ýetirilmegini üpjün etmek baradaky Pudagara toparyň nobatdaky mejlisi geçirildi. Oňa ýurdumyzyň Mejlsiniň we birnäçe ministrlikleriň, pudaklaýyn edaralaryň, jemgyýetçilik guramalaryň wekilleri gatnaşdylar.
Duşuşygyň dowamynda toparyň 2017-nji ýylda ýerine ýetiren işleriniň jemleri jemlenildi we bu düzümiň işiniň esasy ugurlary bilen baglanyşykly meseleler ara alnyp masllahatlaşyldy.
Bellenilişi ýaly, hasabat döwründe türkmen jemgyýetiniň hukuk esaslaryny mundan beýläk-de demokratiýalaşdyrmaga we berkitmäge gönükdirilen toplumlaýyn çäreler amala aşyryldy. Birleşen Milletler Guramasynyň halkara-hukuk resminamalaryna, şol sanda adam hukuklary boýunça esasy resminamalara goşulmak bilen, Türkmenistan olary iş ýüzünde durmuşa geçirmek ugrunda anyk çäreleri amala aşyrýar. Hormatly Prezidentimiz Gurbanguly Berdimuhamedowyň başlangyjy boýunça durmuşa geçirilýän toplumlaýyn hukuk özgertmeleri we onuň çäklerinde ýurdumyzyň durmuş-ykdysady ösüşiniň esasy ugurlaryny hem-de halkara hukugynyň esasy ýörelgelerini nazara almak bilen kanunçylyk-hukuk binýadynyň yzygiderli kämilleşdirilmegi munuň aýdyň subutnamasydyr. Şunuň bilen baglylykda, milli kanunçylyga gözegçiligi amala aşyrmak we degişli teklipleri taýýarlamak bu toparyň işiniň esasy ugurlary bolup durýar
Toparyň 2018-nji ýyl üçin iş meýilnamasyny ara alyp maslahatlaşmak bilen, mejlise gatnaşyjylar döwlet Baştutanymyzyň ýörite Kararlary bilen tassyklanan “2016-2020-nji ýyllarda Türkmenistanda adam hukuklary boýunça hereketleriň milli meýilnamasyny”, “2016-2018-nji ýyllarda Türkmenistanda adam söwdasyna garşy göreşmek baradaky hereketleriň milli meýilnamasyny”, şeýle hem “2015-2020-nji ýyllarda Türkmenistanda gender deňeçerligini üpjün etmek boýunça hereketleriň milli meýilnamasyny” iş ýüzünde durmuşa geçirmegiň meselelerine aýratyn ähmiýet berdiler.
Şunlukda, bu resminamalaryň adam hukuklaryny we azatlyklaryny üpjün etmek, ýurdumyzyň kanunçylygyny we hukuk tejribesini halkara ynsanperwer hukuklarynyň kadalaryna laýyk getirmek boýunça döwlet edaralarynyň we jemgyýetçilik guramalarynyň işini kämilleşdirmäge gönükdirilendigi bellenildi.
Şunuň bilen baglylykda, halkara guramalary, ilkinji nobatda bolsa BMG hem-de onuň düzümleýin bölümleri bilen ýola goýulýan netijeli gatnaşyklary mundan beýläk-de pugtalandyrmagyň zerurdygy bellenildi. Şeýle hem mejlise gatnaşyjylar halkara bilermenleriniň gatnaşmagynda maslahatlary, duşuşyklary we milli hasabatlary, synlary taýýarlamak, adam hukuklary ulgamynda öňdebaryjy tejribeleri öwrenmek meseleleri boýunça geňeşleri guramagy dowam etmek barada aýtdylar.
Pudaraga toparynyň mejlisinde başga-da birnäçe meselelere garaldy.


text:
2018-nji ýylyň güýzünde Moskwanyň Zubowsk seýilgähinde XX asyryň rus edebiýaty muzeýini açmak meýilleşdirilýär. Bu barada Wladimir Dal adyndaky rus edebiýatynyň taryhy muzeýiniň direktory Dmitriý Bak habar berdi.
Muzeý XX asyryň ýazyjylaryna we medeniýet işgärlerine bagyşlanan köp sanly dürli taslamalary taýýarlaýar. Bu ýerde özüniň muzeýi bolmadyk birnäçe awtorlaryň memorial bölümleri bolar, ol 3-5 ýyldan bir gezek çalşyrylar. Şeýle hem bu ýere gelip görýänlere muzeý işindäki täzeçe çemeleşmeler hödürlener.
2018-nji ýylyň güýzünde Moskwanyň Zubowsk seýilgähinde XX asyryň rus edebiýaty muzeýini açmak meýilleşdirilýär. Bu barada Wladimir Dal adyndaky rus edebiýatynyň taryhy muzeýiniň direktory Dmitriý Bak habar berdi.


text:
Türkmenistanda dowam edýän azyk önümleriniň bahalarynyň gymmatlamagynyň fonunda, bu pursatdan öz bähbidine peýdalanmak isleýänleriň bardygy aýdylýar.
Amyderýanyň sag tarapynda ýerleşýän Kerkiçe, Magdanly, Köýtendag, Dostluk we Mukry obalarynyň käbir ýaşaýjylarynyň Azatlyk Radiosyna aýtmagyna görä, Kerkiden un alyp gaýdan adamlary Amyderýanyň üstündäki köprüde duran polisiýa işgärleri saklap, “Uny geçirmän, ony alyp galjak” haýbatyny atyp, her halta un üçin, 25 manat paç tölemäge mejbur edýärler.
Amyderýanyň sag kenaryndaky etrapdyr oba ýaşaýjylarynyň käbiriniň aýtmagyna görä, uzak etraplarda unuň haltasynyň bahasy welaýat merkezindäki bahadan iki-üç esse tapawut edýär. Lebap welaýatynyň merkezinde bir halta unuň bahasy 80-100 manat aralygynda, Kerkide ol 120 manat bolsa, Kerkiçe, Magdanly, Köýtendag, Mukry we Dostluk taraplarynda 200 manada çenli baryp ýetýär.
“Lebap welaýatynyň merkezinden etrap bölümlerine iberilýän azyk önümleri ol ýerlere ýetmän, köplenç Kerki şäherinde jemlenýär. Amyderýanyň aňyrsyndaky etraplaryň ýaşaýjylary Kerki şäherine gelip, unuň haltasyny 150-160 manatdan satyn alýarlar.
Amyderýanyň köprüsiniň üstündäki barlag nokadynda Kerkiden un alyp gelýän adamlardan, organ işgärleri her halta undan 25 manat talap edýärler. Polisiýa işgärleri soralan puly bermeýän adamlara “ununy alyp galjagyny” aýdyp haýbat atýarlar. “Muny näme üçin tölemeli?” diýip, polisiýadan soraýan raýatlara: “Serhet ýakasynda ýaşaýanlar daşary ýurtlara un çykarýarlar. Şonuň üçinem daşary ýurtlara un satmaz ýaly, şeýle çäre görýäris” diýip düşündiriş berýär. Onda-da hak tölemek islemeýänleri bölüme äkidip, “jemgyýetçilik düzgüni bozmakda we polisiýanyň talabyna garşy gelmekde” aýyplap jerimä çekýärler.
Meselem, 73 ýaşyndaky bir ýaşuly bilen daýza Amyderýanyň köprüsiniň üstündäki barlag nokadynda duran organ işgärlerine Kerkiden äkelýän uny üçin, paç bermekden ýüz öwürdi we ununy hem olara bermejegini aýdyp dawa turuzdy. Soň olary Kerkidäki polisiýa bölümine äkidip: ‘Organ işgärlerine garşy geleni we polisiýanyň işgärleriniň işine päsgel berendigi sebäpli’ 45 manat jerime tölemäge mejbur etdiler” – diýip, Azatlyk Radiosyna ýüz tutan bir raýat gürrüň berýär.
Ýokaryda agzalan maglumatlary Azatlyk Radiosynyň ýerli çeşmeleri bilen bir hatarda, Türkiýede işläp ýören lebaply türkmen zähmet migrantlary hem tassyklaýarlar.
Sözi jemläp aýtsak, ýokarda agzalýan ýagdaýlar barasynda Türkmenistandaky degişli resmilerden nähilidir bir kommetariýa almak, Azatlyk Radiosyna başartmaýar.


text:
Benjamin Dizraeli
Benjamin Dizraeli ( 21.12.1804 – 19.04.1881, 76 ýaş.), Britaniýaly syýasatçy we XIX asyrda birnäçe gezek Beýik Britaniýanyň premýerministri bolan döwlet adamy. Asly ýewreý. XIX asyryň ikinji ýarymynda Britaniýa syýasatynyň, Liberal partiýaly bolan William Gladstone bilen bile iň esasy adamlarydy. Konserwatiw partiýanyň öňdäki liderlerinden biridir. 1870 – 1880-nji ýyllar arasyndaky premýerministrligi wagtynda Britaniýaly aristokratlary ýanyna alyp Beýik Britaniýanyň syýasatyny öz eline alandyr. Şazenany Wiktoriýanyň iň gowy gördigi syýasatçydy. Saýlawlarda garşydaşy Gladstone tarapyndan ýeňilenden soň syýasatdan doly aýryldy. Synp söweşi we işçi synpy hakyndaky pikirleri, 1950-nji ýyllaryň Beýik Britaniýadaky pragmatik we merkezçi ykdysady syýasatlarynda möhüm rol oýnandyr. Benjamin Dizraeli, paternalist konserwatiw düşünjesini birinji ulanan adamdyr. Britaniýanyň şol wagtlarda baý we garyp diýen ikä bölünmek howpy garşysynda, “aşakdan rewolusiýa” ýerine “ýokardan reform” edilmegini maslahat berendir. 1820-nji ýyllarda Benjamin, familiýasyndaky kesme belgisini aýyryp familiýasynyň ýazylyşyny üýtgedýär. Doganlary Sarah (1802-1859), Naphtali (1807), Ralph (1809-1898) we James (1813-1868) bardy. Benjamin Blackheathdäki Reverend John Potticary’s school atly kiçijik bir mekdebe gidýärdi. 1817-nji ýyldan soň Benjamin Walthamstowdaky Higham Hall mekdebine başlaýar.
Kakasy ony hukuk ugrunda bir kariýer etmesi üçin ýetişdirdi we 1821-nji ýylda Dizraeli ylalaşyk arkaly bir aklawjy bilen baglanýar, emma Dizraeli mundan ýüz öwürýär.
tr.m.wikipedia.org Benjamin Disraeli Terjime eden: Allanur Hudaÿnazarow. Halkara ynsanperwer ylymlary we ösüş uniwersiteti.


text:
04.02.2018
Hormatly Prezidentimiz Gurbanguly Berdimuhamedow dynç günüdigine garamazdan, Ahalteke atçylyk toplumyna baryp, milli atçylygy ösdürmegiň, köpçülikleýin sporty wagyz etmegiň hem-de öňde boljak möhüm sport wakalaryna taýýarlyk görmegiň meselelerine üns berdi.
Behişdi bedewlere aýratyn gadyr goýýan, olaryň hüý-häsiýetine belet döwlet Baştutanymyz bedewler bilen didarlaşmak we atly gezelenç etmek bilen meşgullanmaga wagt tapyp, şöhratly pederlerimizden galan bu asylly ýörelgäniň nesilleriň üsti bilen dowamat dowam bolmagy, sagdyn durmuş ýörelgeleriniň berkidilmegi ugrunda yzygiderli tagalla edýär.
Hormatly Prezidentimiz bedewler bilen didarlaşyp, Gujurly atly bedewde atly gezim etdi. Müňýyllyklaryň dowamynda dünýä medeniýetiniň ösüşine ägirt uly goşant goşan türkmen halkynyň özboluşly medeni mirasyny aýawly saklamak, baýlaşdyrmak we dünýäde giňden wagyz etmek ýörelgeleri Türkmenistanyň döwlet syýasatynyň ileri tutulýan ugurlarynyň derejesine ýetirildi. Milli Liderimiz parasatly öňdengörüjilikli syýasaty bilen Watanymyzy ösüşiň täze belentliklerine tarap alyp barýar. Ýurdumyzyň ynamly gadamy ýelden ýüwrük bedewleriň badyna meňzedilýär.
Soňra bu ýerde milli Liderimiz Gurbanguly Berdimuhamedow Miras atly bedewe atlanan ogly Serdar bilen köpçülikleýin bedenterbiýe — sagaldyş hereketini we ýokary netijeli sporty ösdürmegiň ugurlary boýunça pikir alyşdylar. Ýeri gelende aýtsak, türkmen Lideri 2017-nji ýylda Miras atly bedewde halypa çapyksuwarlaryň arasynda geçirilen ýaryşda ýeňiji bolup, baş baýraga mynasyp bolupdy.
Häzirki döwürde Türkmenistanyň dünýä ýüzünde sport ýurdy hökmündäki abraýy belende galýar. Ýapyk binalarda we söweş sungaty boýunça Aşgabatda geçirilen V Aziýa oýunlarynda türkmen türgenleriniň üstünlikleri türkmen sportunyň abraýyny we şöhratyny belende galdyrdy. Şunuň bilen baglylykda, ýokary derejede yklymlaýyn ýaryşlara görlen taýýarlyk möhüm ähmiýete eýe boldy. Döwlet Baştutanymyzyň ogly, Mejlisiň deputaty Serdar Berdimuhamedow ýaşlaryň arasynda köpçülikleýin bedenterbiýäniň we sportuň ösdürilmegi ugrunda netijeli işleri alyp barýar. Mälim bolşy ýaly, ýaş parlamentari Türkmenistanyň söweş sungaty milli federasiýasyna ýolbaşçylyk edýär. Bu federasiýanyň wekilleri “Aşgabat 2017” oýunlarynda ýygyndy toparymyz üçin medallaryň örän köpsanlysyny gazandy.
Hormatly Prezidentimiz ogly bilen atly gezelenjiň dowamynda ýurdumyzda geçiriljek “Amul — Hazar 2018” Halkara awtoralliniň, welosipedli ýörişiň we ylgaw ýaryşynyň meseleleri boýunça hem pikir alyşdy. Bu ugur boýunça ýaryş milli Liderimiziň teklibi boýunça Beýik Ýüpek ýoly diýlip atlandyryldy. Şeýle hem agyr atletika boýunça paýtagtymyzda geçiriljek dünýä çempionaty, 2020-nji ýylda Ýaponiýada boljak Olimpiada Türkmenistanyň toparynyň görýän taýýarlyk işleri dogrusynda gürrüň edildi. Ýurdumyzda geçiriljek sport ýaryşlary “Türkmenistan-Beýik Ýüpek ýolunyň ýüregi” diýlip atlandyrylan şu ýylyň möhüm ähmiýetli wakalaryna öwrüler.
Döwlet Baştutanymyzyň belleýşi ýaly, bedenterbiýe we sport ynsan saglygynyň berkidilmeginiň, adamlarda işjeňlik häsiýetiniň ösdürilmeginiň baş şertini emele getirýär. Ýurdumyzda Sport we ýaşlar syýasaty ministrliginiň döredilmegi hem ýaýbaňlandyrylan giň möçberli çäreleriň netijeliligini üpjün etmäge gönükdirilendir.
Türkmenistanda iri möçberli bedenterbiýe we sport çärelerine giň gerim berildi. Munuň özi halkymyzyň saglygyny ähli zatdan ileri tutýan hormatly Prezidentimiziň amala aşyrýan döwlet syýasatynyň uly rowaçlyklara beslenýändiginiň subutnamasydyr.
Soňra döwlet Baştutanymyz çapuw ýodasynda bedewi öz erkine goýberdi.
Milli Liderimiz özüniň ahalteke bedewlerine bagyşlan eserlerinde ýurdumyzda bu pudagyň ösdürilmegi ugrunda ägirt uly işleriň bitirilýändigini, ahalteke bedewleriniň dünýä ýüzündäki şöhratynyň belende galýandygyny belleýär. Türkmen halkynyň asylly atşynaslyk däpleriniň kämilleşdirilmegi, ahalteke tohum atlarynyň baş sanynyň artdyrylmagy üçin zerur şertleriň döredilmegi, ýurdumyzyň atşynaslyk pudagynyň halkara ugurdaş düzümlerine goşulmagy, bu ugurda halkara hyzmatdaşlygynyň ösdürilmegi ugrunda yzygiderli çäreler amala aşyrylýar.
Şunlukda, ýelden ýüwrük behişdi bedewleriň hereketi ösüşleriň we täze ýeňişleriň belentliklerine tarap ynamly gadam urýan ýurdumyzyň okgunly hereketini aňladýar. Ýylyň “Türkmenistan — Beýik Ýüpek ýolunyň ýüregi” diýen şygary amala aşyrylýan beýik işleriň, ýagşy dessurlaryň we nurana arzuwlaryň dabaralanýandygyny alamatlandyrýar. Çünki, ahalteke bedewi Berkarar döwletimiziň bagtyýarlyk döwrüni — döredijilikli ruhy göterilişiň eýýamyny alamatlandyrýan ajaýyp keşbe öwrüldi.
Döwlet Baştutanymyz Gurbanguly Berdimuhamedow atly gezelenji tamamlap, bu ýerden ugrady.
Türkmenistanyň Döwlet habarlar agentligi


text:
Yragyň premýer-ministri Haýdar al-Abadi öz ýurdunyň goşunlarynyň Tal Afar şäherini “Yslam döwleti” toparynyň jeňçilerinden yzyna almak üçin hüjüme başlandygyny aýtdy.
Abadi 20-nji awgustda irden telewideniýede berlen sözünde “Tal Afary azat etmek operasiýasy başlandy” diýdi.
“Men Daeşe gitmekden ýa öldürilmekden başga çykalga ýokdugyny aýdýaryn” diýip, ol "Yslam döwleti" toparynyň arapça adyny tutup aýtdy. “Siz ýa tabyn bolmaly, ýa-da ölmeli” diýip, ol sözüniň üstüni ýetirdi.
ABŞ-nyň harby ýolbaşçylary 18-nji awgustda yrak güýçleriniň YD ekstremistlerini Mosuldan kowup çykarmakda alyp baran dokuz aýlyk ganly söweşlerinden soň, Tal Afara tarap ugur alýandyklaryny aýtdylar. Mosuly azat etmek üçin Yragyň 1400 töweregi esgeri öldürildi, 7 müň esgeri bolsa ýaralandy.
Mosul jeňçiler 2014-nji ýylda Yrakda we Siriýada giň territoriýany hökümet güýçleriniň elinden alaly bäri YD-nyň kontrolynda bolupdy.


text:
“Çalyk Holdingiň” ýolbaşçysy hormatly Prezidentimize Halkara deňiz menziliniň gurluşygynyň barşy barada habar berdi
Balkan welaýatyn iş saparynda bolýan Türkmenistanyň Prezidenti Gurbanguly Berdimuhamedow şu gün “Çalyk Holding” kompaniýalar toparynyň dolandyryjylar geňeşiniň başlygy Ahmet Çalygy kabul etdi.
Işewür wagt tapyp kabul edendigi üçin milli Liderimize hoşallygyny bildirip, özüniň ýolbaşçylyk edýän kompaniýasy üçin okgunly ösüş derejesini görkezýän ýurdumyz bilen hyzmatdaşlyk etmegiň uly hormatdygyny nygtady. Bellenilişi ýaly, Türkiýäniň işewür toparlary Türkmenistan bilen köpýyllyk netijeli hyzmatdaşlygy giňeltmäge hem-de bu ýerde ýaýbaňlandyrylan giň mösberli özgertmeler maksatnamalaryny durmuşa geçirmäge ýokary gyzyklanma bildirýärler.
Hormatly Prezidentimiz Gurbanguly Berdimuhamedow bilelikdäki iri taslamalaryň ýerine ýetirilmeginde öz aýdyň beýanyny tapýan türkmen-türk gatnaşyklarynyň däp bolan netijeli, dostlukly häsiýetini kanagatlanma bilen belläp, döwletimiziň daşary ýurtly hyzmatdaşlar üçin deňhukukly özara bähbitli hyzmatdaşlyga hemişe açykdygyny nygtap, türk kompaniýasynyň türkmen bazaryna alyp barýan işlerine kanagatlanma bildirdi. Döwlet Baştutanymyzyň belleýşi ýaly, Türkmenistan uzakmöhletleýin ykdysady strategiýany durmuşa geçirmek bilen, häzirkizaman diwersifikasiýalaşdyrylan senagat hem-de ähli beýleki zerur düzümleriň kemala getirilmegini, öňdebaryjy tehnologiýalaryň işjeň ornaşdyrylmagyny ugur edinýär, munuň özi öňdebaryjy daşary ýurt kkompaniýalary bilen netijeli hyzmatdaşlyk üçin giň mümkinçilikleri döredýär.
Duşuşygyň barşynda “Çalyk Holding” kompaniýasynyň ýolbaşçysy döwlet Baştutanymyza özlerine ynanylan desgalardaky, şol sanda Türkmenbaşy şäheriniň Halkara deňiz menziliniň gurluşygyndaky, şeýle hem Garabogaz şäherindäki karbamid öndürýän zawod we Marynyň döwlet elektrik stansiýasynyň çägindäki utgaşykly nebitgaz elektrik stansiýasynda işleriň ýagdaýy barada habar berdi. Türkmenbaşydaky desga sebit we sebitara ähmiýetli örän möhüm üstaşyr hem-de logistika merkezine öwrüler. Şunda häzirki wagtda Bitarap Türkmenistanyň özüniň milli Lideriniň baştutanlygynda Beýik Ýüpek ýoluny täze görnüşde gaýtadan dikeltmek boýunça netijeli çäreleri geçirýändigi bellenildi. Hormatly Prezidentimiz Gurbanguly Berdimuhamedow rowaýatlara beslenen bu gadymy ýoluň taryhyna hem-de onuň kemala gelmeginde we işjeň peýdalanylmagynda türkmen halkynyň ornuna bagyşlanan ajaýyp kitabyny bagyşlady.
Şunuň bilen baglylykda, türk kompaniýasynyň geljegi uly türkmen bazarynda öz ornuny mundan beýläk-de berkitmäge gyzyklanma bildirýändigi tassyklanyldy, ýurdumyzyň bazarynyň özüne çekijiligi bar bolan köpugurly mümkinçilikler, amatly maýa goýum ýagdaýy hem-de Türkmenistanda amala aşyrylýan toplumlaýyn durmuş-ykdysady özgertmeler bilen şeritlendirilendir. Hususan-da, gürrüň Türkmenistan-Owganystan-Pakistan-Hindistan halkara gaz geçirijisiniň ugry boýunça güýjenmesi 500 kilowolta deň bolan elektrik geçiriji ulgamyny çekmek ýaly möhüm taslamanyň durmuşa geçirilmeginde hyzmatdaşlyk etmäge gyzyklanma barada barýar.
Hormatly Prezidentimiz Gurbanguly Berdimuhamedowa ýüzbe-ýüz söhbetdeşlikde hyzmatdaşlygyň ileri tutulýan meselelerini hem-de möhüm ugurlaryny ara alyp maslahatlaşmaga döredilen mümkinçilik üçin çuňňur hoşallygyny beýan edip, “Çalyk Holding” kompaniýalar toparynyň dolandyryjylar geňeşiniň başlygy Ahmet Çalyk holdingiň özüne bildirilýän ynama ýokary baha berýändigini hem-de geljekde hem öz hyzmatdaşlyk borçnamalarynyň ýerine ýetirilmegine çynlakaý hem jogapkärli çemeleşjekdigini nygtady.


text:
20.06.2017. Paýtagtymyzda Söwda-senagat edarasynyň guramagynda “Halkara ykdysady hyzmatdaşlygy-2017” atly köpugurly sergi açyldy. Sergi türkmen bazarynyň geljeginiň uludygyny doly derejede görkezýär.
Sergide 80-den gowrak kompaniýalar, döwlet we hususy kärhanalar, şol sanda 20 döwletden daşary ýurt kompaniýalarynyň 56-sy öz önümlerini hödürleýär.
Köpsanly bölümler milli ykdysadyýetimiziň ähli pudaklaryny, şol sanda isleg bildirilişi, hili hem-de görnüşleri boýunça türkmen önümleriniň sarp edijiler üçin has ileri tutulýan pudaklary energetika, azyk, dokma, oba hojalyk senagaty, gaýtadan işleýän önümçilikleri döwrebaplaşdyrmagyň we täzeden guramagyň barşy barada gürrüň berýär.
Daşary ýurtly hyzmatdaşlar täze ýokary tehnologiýaly ýagty diodly lampalary we yşyklandyryjylary, daşaryny ýagtylandyryjy enjamlary görkezdiler. Ekologiýa taýdan arassa ulgamlara hem-de energiýa tygşytlaýjy tehnologiýalara aýratyn ýykgyn edildi.
Häzirki wagtda enjamlar, tehnika we tehnologiýalar Türkmenistana getirilýän harytlaryň düzüminde ilkinji orna çykýar. Şu ýagdaý hem sergi guralanda aýratyn nazarda tutuldy. Myhmanlarymyz türkmen bazarynda haýsy görnüşli önümlere harytlara we hyzmatlara has uly isleg bildirilýändigi hem-de şolar bilen neneňsi netijeli işläp bolýandygy bilen jikme-jik gyzyklandylar.
Ýurdumyzyň öndürijideri daşary ýurtlardan getirilýän harytlara mynasyp bäsdeşligi görkezdiler. Dokma senagaty ministrliginiň diwarlygynda “Türkmenistanda öndürildi” belgili önümleriň -- pagta we ýüpek ýüpligi we ýüplükler, matalaryň dürli görnüşleri, tikinçilik we sowgatlyk önümler, şeýle hem milli türkmen egin-eşikleriniň we el işleriniň nusgalarynyň baý görnüşleri görkezildi.
Ýurdumyzyň öndürijileriniň et, süýt, süýji-köke, çörek önümleri we beýlekiler, şeýle hem döwrebap bezeg keşbinde hem-de özüne çekiji gaplamalarda taýýarlanylan durmuş-hojalyk hem-de halkyň sarp edýän harytlarynyň beýleki görnüşleri giňden görkezilýär.
Serginiň köp bölegi oba hojalygy we azyk pudaklaryndan başlap, gurluşyk ulgamlaryna çenli dürli ugurlarda ýöriteleşýän ykdysadyýetiň döwlete degişli bolmadyk kärhanalaryna, kompaniýalaryna bölünip berildi. Ýurdumyzda syýahatçylyk we dynç alyş şypahana-bejeriş düzümleri ulgamynyň ösdürilmegine bagyşlanan bölüm uly gyzyklanma döretdi.
Türkmenistany sebitiň hem-de beýleki yklymlaryň ýurtlary bilen birleşdirýän halkara ulag geçelgeleriniň we aragatnaşyk ugurlarynyň mundan beýläk nähili ösdüriljekdigi barada Demirýol ulaglary ministrliginiň, “Türkmenhowaýollary” gullugynyň ekspozisiýalary gürrüň berýär.
Ýurdumyzyň baş şäheriniň şu ýylyň sentýabrynda Aşgabtda geçiriljek Ýapyk binalarda we söweş sungaty boýnça V Aziýa oýunlaryna taýýarlyk görüşine bagyşlanan bölüm sergä gelenleriň aýratyn ünsüni çekýär.
Sergide şeýle hem ýurdumyzyň sebitleriniň depginli we geljekki ösüşleri, olaryň ykdysady kuwwatyny barada düşünje almak bolýar.
http://tdh.gov.tm
Surata düşüren Döwlet Heşdekow.


text:
2009-njy ýylda gurluşygyna başlanan dünýäniň ilkinji amfibiýa uçary synagdan geçirildi. “AG600” atly uçar Çžuhaý şäherinde geçirilen synagda bir sagatlap uçdy. Gury ýere we deňze gonup bilýän uçar ýük gatnatmakda, ýangyn söndürmekde we halas ediş işlerinde peýdalanylar. Kölden ýa-da deňizden 20 sekuntda 12 tonna suwy çekip bilýän uçar ony 4 müň inedördül metre pürküp bilýär. Uçara 4 sany Hytaýda öndürilen WJ-6 hereketlendiriji oturdyldy. Ol ýüki bilen hasaplananda, 53,5 tonna agram bilen howa göterilip bilýär. Onuň ululygy “Boeing 737”-den has uly bolup, amfibiýa uçarlarynyň hem iň ulusy bolar. Häzirki wagtda ýaponlaryň “ShinMaywa US-2” we ruslaryň “Beriýew Be-200” modelleri iň uly amfibiýa uçarlary hasaplanýar. Bu uçaryň halas ediş işleri üçin niýetlenen modeli 50 orunlyk ýolagçyny gatnatmaga niýetlener. Eýýäm uçardan 17 sanysy sargyt edilipdir.
Hytaý golaýda “Y-20” ýük ulagyny hem-de “C919” kiçi göwrümli ýolagçy uçaryny tanyşdyrypdy. Kenarýakasy 18 müň km-e barabar bolan Hytaýa 6 müň 500 töweregi ada degişli.
Apet howa ulagy
2009-njy ýylda gurluşygyna başlanan dünýäniň ilkinji amfibiýa uçary synagdan geçirildi. “AG600” atly uçar Çžuhaý şäherinde geçirilen synagda bir sagatlap uçdy. Gury ýere we deňze gonup bilýän uçar ýük gatnatmakda, ýangyn söndürmekde we halas ediş işlerinde peýdalanylar. Kölden ýa-da deňizden 20 sekuntda 12 tonna suwy çekip bilýän uçar ony 4 müň inedördül metre pürküp bilýär. Uçara 4 sany Hytaýda öndürilen WJ-6 hereketlendiriji oturdyldy. Ol ýüki bilen hasaplananda, 53,5 tonna agram bilen howa göterilip bilýär. Onuň ululygy “Boeing 737”-den has uly bolup, amfibiýa uçarlarynyň hem iň ulusy bolar. Häzirki wagtda ýaponlaryň “ShinMaywa US-2” we ruslaryň “Beriýew Be-200” modelleri iň uly amfibiýa uçarlary hasaplanýar. Bu uçaryň halas ediş işleri üçin niýetlenen modeli 50 orunlyk ýolagçyny gatnatmaga niýetlener. Eýýäm uçardan 17 sanysy sargyt edilipdir.


text: “Haçan-da, bu sena stadionda ýaňlananda, meniň inim tikenekläp gidýär”. Hawa, UEFA Çempionlar ligasynyň senasy baradaky bu sözler birwagtlaryň super futbolçysy, ukrainaly Andreý Şewçenko degişli. Şuňa meňzeş sözleri diňe Şewçenko däl, eýsem, başga-da birnäçe oýunçy dürli ýerlerde beýan edipdi. UEFA Çempionlar ligasynyň senasy, aslynda, germaniýaly kompozitor Georg Fridrih Gendeliň 1727-nji ýylda ýazan “Zadok the Priest” atly sazyndan ugur alnyp döredilýär. Bu ajaýyp senanyň sazy-da, sözleri-de angliýaly kompozitor Toni Britten tarapyndan 1992-nji ýylda ýazylýar. Aýratynam, futbol janköýerlerini özüne maýyl edýän bu sena şol ýylyň awgust aýynda-da ilkinji gezek eşitdirilýär. Şonda Britan şalygynyň filarmoniýasy tarapyndan çalnan senanyň aýdymyny “St. Martin’s in the Fields” akademiýasynyň hory ýerine ýetirýär. Häzirki güne çenli-de bu saz Çempionlar ligasyna degişli islendik platformalarda — futbol duşuşyklarynda, wideo-oýunlarynda, telegepleşiklerde elmydama ýaňlandyrylýar. Senanyň dowamlylygy 3 minuta golaý bolsa-da, aglaba onuň gysga nusgasy ulanylýar. Senanyň sözleri UEFA-nyň resmi dilleri bolan iňlis, fransuz hem-de nemes dillerindedir.


text:
Iş gozleyan men maryda 1997 nji yyl adym Begenç imo giryan habarlaşayyn gyssagly is gerek 861560879 şu nomda giryan imo afisantlyk restoranda magazynda basgada on bun kömekçisi bolmagam bolsa is bolsa habarlaşayyn gayrat edin
Mary in Mary (Turkmenistan)
Goşan
Begenç
Bahasyny soraň
Iş gozleyan men maryda 1997 nji yyl adym Begenç imo giryan habarlaşayyn gyssagly is gerek 861560879 şu nomda giryan imo afisantlyk restoranda magazynda basgada on bun kömekçisi bolmagam bolsa is bolsa habarlaşayyn gayrat edin
Dil bilemok. Sada oba oglany 29 yashymda. Maña gyssagly iş gerek. Nähili iş bolsada halal işden gaçamok haramlyk bolmasa bolýar. Elim agzym arassa ogurlyk, kümsüklik we.ş.m... häsiýetim ýok. Molla adamlar bilen işläp bilsem oña ýetesi zat ýok. Iñ bolmanda imanly adamlaryñ arasynda iş tapylsa. Biraz ...
Mary in Mary (Turkmenistan)
Goşan
Süleýman
Bahasyny soraň
Dil bilemok. Sada oba oglany 29 yashymda. Maña gyssagly iş gerek. Nähili iş bolsada halal işden gaçamok haramlyk bolmasa bolýar. Elim agzym arassa ogurlyk, kümsüklik we.ş.m... häsiýetim ýok. Molla adamlar bilen işläp bilsem oña ýetesi zat ýok. Iñ bol...
Satlyk vestniktm saýtynda siz gije gündiz elýeter bahalardan, islendik ulanylan we täze harytlary tapyp bilersiňiz. Biziň hyzmatymyz ömürlik mugt.
Kim üçin biziň saýtymyz?
Biziň saýtymyz ähli adamlar üçin, telekeçiler saýtymyzda elektron dükan açyp, gysga wagtyň içinde, köp adama satyk harydy barada raýatlara maglumat ýetririp bilýär. Bu hyzmatymyz hem mugt.
Goşan bildirişimi haýsy we naçe adamlar görer?
Bidirişiňizi goşandan soň, 5 minudyň dowamynda siziň bildirişiňiz (reklamaňyz) Google we Ýandeks ýaly gözleg sistemalyryň netijesinde çykar. Şonuň üçin diňe biziň saýtymyzyň ulanayjylary däl, hem-de ähli internet ulgamyny ulanýan Türkmenistanyň raýatlary siziň bildirişiöizi görer!


text:
alyk dürli derejedäki berhizleriň düzümine girýär. Ol örän peýdaly iýmit bolup, onuň düzümindäki omega 3 we omega 6 ýag kislotalarynyň ähmiýetiniň uludygy bellenip geçilýär. Şwesiýanyň Göteborg şäherindäki Çalmers tehnologiýa uniwersitetiniň alymlary balygyň diňe ýagly kislotalarynyň däl, eýsem, beloklarynyň biriniň hem adam bedeninde «Parkinson» keseline garşy göreşmäge ýardam edýändigini anykladylar.
Bu keseli ýüze çykarýan esasy beloklaryň biri alfa-sinukleindir.
Balykdaky parwalbumin belogy alfa-sinuklein belogyny gurşap alyp, onuň adam bedenine zyýan bermeginiň öňüni almaga ýardam edýändigi bellenip geçildi. Ol hem keseliň gowşamagyna getirýär. Güýz aýlarynda balygyň bejerijilik netijeliligi ýokary bolýar. Tomus aýynyň ahyrynda balyklaryň metabolizmasy ýokarlanýar, parwalbumin belogy Gün şöhleleriniň hasabyna köpelýär. Alymlar bu açyşyň diňe parkinson keseline däl, eýsem, beýleki nerw ulgamlaryndaky kesellere garşy hem göreşmäge mümkinçilik berjekdigini aýdýarlar. Alymlar bu barlaglarynyň ikinji tapgyrynda balyklardan alnan parwalbuminiň adam bedeniniň dokumalaryndaky ýaýraýşyny öwrenmegi göz öňünde tutýarlar.


text:
Topragyň gapaklamasy
Topragyň gapaklamasy-topragyň ýokarky gatlagynyň gatamagy. Topragyň ýokarky gatlagynyň gatamagy güýçli ýagyş ýagandan (10 mm köp) köplenç çagba ýagandan soňra gyzgyn howa bolanda emele gelýär. Soňraky ýagan ýagyşyň yzyndan yssy howa bolsa gapagy berkidýär, ýa-da salkyn ýagynly howa bolsa gapagyň gatylygy gowşaýar. Toprak gapagynyň galyňlygy 1–2 mm-den -50-80 mm-e çenli bolýar
Toprak gapaklamagyna gözegçiligi gözegçilik meýdançada geçirilýär: 1) irki ýazlyk däne ekinlerde, ekilenden tä çogdumlaýança, soňky ösüş döwri bolmasa, onda tüdükleýän döwre çenli; 2) gowaça, mekgejöwen we beýleki (tehniki) ösümlikler ekilenden başlap tä köpçülikleýin gögerýänçä; 3) kartoşka – ekilenden başlap tä hatarda ýaşyllary tapyşýança
Toprak gapaklamagynyň näçe ýerde emele geleni göz çenli bilen bellenende (ähli meýdanda, meýdanyň käýerinde, meýdanyň pes ýerinde) gögerme ekinlerem çüýräp giden diýip bellenilýär.


text:
10 Şubat 2017 Cuma
12-nji Fewral-Türkmenistanyň Prezidentiniň Saýlawlar Güni
Şeýlelikde, Garaşsyz hem Bitarap Türkmenistan möhüm wakanyň bosagasynda dur. Ýurdumyzyň saýlaw uçastoklarynyň türkmenistanlylar üçin öz gapylaryny açjak pursadyna çenli bir günden hem az wagt galdy. Türkmenistanlylar özleriniň konstitusion hukugyndan peýdalanyp, Watanymyzyň öňündäki raýatlyk borjuny berjaý edip, döwlet Baştutanyny saýlarlar. Bu gün türkmen halkynyň ykbalynda täze taryhy tapgyry alamatlandyrýan Garaşsyzlyk eýýamynyň ýylýazgysyna beýik waka hökmünde girer. Türkmenistanyň Prezidentiniň ählihalk saýlawlary häzirki döwürde türkmen jemgyýetini demokratiýalaşdyrmagyň dolanuwsyzlygyny aýdyň görkezýän subutnamalaryň ýene-de birine öwrüler, türkmen jemgyýeti bolsa, açyk, aýanlyk ýagdaýynda we ata Watanymyzyň geljegi üçin belent jogapkärçiligine düşünmek arkaly, ýokary döwlet wezipesine dalaşgärleriň 9-syndan has mynasyp gören adamy saýlar.
Türkmenistanda Saýlawlary we sala salşyklary geçirmek baradaky Merkezi toparda TDH-niň habarçysyna habar berilmegine görä, ýurdumyzyň hem-de daşary ýurtlardaky diplomatik wekilhanalaryň ýanyndaky ähli saýlaw uçastoklary Prezident saýlawlaryny geçirmäge doly taýýar edildi. Saýlawlaryň öňüsyrasyndaky döwürde uly möçberli işler amala aşyryldy, şol işlere ähli derejedäki döwlet düzümleriniň, şeýle hem jemgyýetçilik guramalarynyň wekilleri goşuldylar. Türkmenistanyň Prezidentiniň saýlawlaryna taýýarlyk görmek ýurdumyzda saýlawlar boýunça hereket edýän kanunçylyga we halkara hukugyna degişli kadalara laýyklykda amala aşyryldy.
Munuň şeýledigini Garaşsyz Döwletleriň Arkalaşygynyň synçylar topary hem tassyklady. Bu topara Azerbaýjan Respublikasynyň, Ermenistanyň Respublikasynyň, Belarus Respublikasynyň, Gazagystan Respublikasynyň, Gyrgyz Respublikasynyň, Russiýa Federasiýasynyň, Täjigistan Respublikasynyň, Özbegistan Respublikasynyň milli parlamentleriniň deputatlary, Merkezi saýlaw toparlarynyň başlyklary we agzalary, diplomatik korpusyň wekilleri, GDA gatnaşyjy döwletleriň Parlamentara Assambleýasynyň, Belarus we Russiýa Bileleşiginiň Parlament Ýygnagynyň, Garaşsyz Döwletleriň Arkalaşygynyň Ýerine ýetiriji komitetiniň wekilleri wekilçilik edýär. “Saýlaw çäreleri parahat ýagdaýda, açyk bäsdeşlik esasynda, adalatly hem-de ýokary guramaçylyk derejesinde geçirilýär” diýlip, golaýda merkezi metbugatda çap edilen toparyň aralyk hasabatynda bellenilýär.
Türkmenistanyň Prezidentiniň saýlawlaryna taýýarlyk görmegiň barşyna hem-de geçirilişine syn edýän halkara synçylaryň arasynda Birleşen Milletler Guramasynyň, Şanhaý Hyzmatdaşlyk Guramasynyň, Yslam Hyzmatdaşlyk Guramasynyň agzalary, Hytaý Halk Respublikasynyň, Amerikanyň Birleşen Ştatlarynyň, Koreýa Respublikasynyň, Ýaponiýanyň, Awstriýa Respublikasynyň, Birleşen Arap Emirlikleriniň, Türkiýe Respublikasynyň, Eýrany Yslam Respublikasynyň, Hindistan Respublikasynyň, Owganystan Yslam Respublikasynyň wekilleri hem bar.
Saýlawlara taýýarlyk görlüşiniň hem-de geçirilişiniň ähli tapgyrlary barada jemgyýetçilige giňden habar bermek maksady bilen, Türkmenistanyň Döwlet habarlar agentligi özüniň tdh.gov.tm portalynda hem-de “Türkmenistan: Altyn asyr” internet serişdesinde ýörite sahypany döretdi. Olarda saýlawlara taýýarlyk boýunça ähli zerur maglumatlary almak mümkin. Mundan başga-da, saýlawlar gününde şu saýtlarda her iki sagatdan, şeýle hem tele we radio ýaýlymlarda saýlawlaryň barşy baradaky habarlar berler.
Ýurdumyzyň saýlaw uçastoklarynyň ählisinde saýlawlara has-da ykjam taýýarlyk görüldi, olaryň her biri ses bermek üçin niýetlenen we aňyrsy görünýän, şol sanda göçme gutular, saýlaw býulletenleri hem-de zerur maglumatlardan ybarat bolan we usuly edebiýat bilen üpjün edildi. Ses bermek üçin, binalarda ýörite enjamlaşdyrylan kabinalar bar. Her bir saýlaw uçastogy ygtybarly aragatnaşyk we ulag serişdeleri bilen üpjün edildi.
Uçastok saýlaw toparlary öz borçlarynyň ýerine ýetirilmegine diýseň jogapkärli çemeleşdiler, bularyň düzümine zähmet toparlarynyň we jemgyýetçilik guramalarynyň abraýly wekilleri goşuldy. Ýerlerde işjeňleriň tagallasy bilen, ilatyň arasynda giňişleýin düşündiriş işleri geçirildi, munuň özi saýlawçylaryň işjeňliginiň has-da artmagyna degerli ýardam berdi. Galyberse-de, saýlawlaryň geçiriljek gününde haýsydyr bir sebäbe görä ýaşaýan ýerinde bolup bilmejek adamlara öňünden ses bermäge mümkinçilik döredildi. Olaryň dolduran saýlaw býulletenleri sesleriň sanalyp ugraljak pursadyna çenli möhürlenen ýörite gutularda saklanar.
Saýlaw toparlarynyň işinde Türkmenistanyň Prezidentligine dalaşgärleriň ynanylan adamlary bilen bagly işlere, şol sanda ilat bilen duşuşyklary guramak we geçirmek boýunça kömek berilmegine aýratyn üns berildi. Döwlet baştutanynyň wezipesine dalaşgärleriň saýlawçylar bilen ähli duşuşyklary taraplaryň ylalaşmagy arkaly bellenilen iş tertibine laýyklykda geçirildi. Bu duşuşyklaryň geçiriljek wagty we ýeri barada köpçülikleýin habar beriş serişdeleriniň üsti bilen saýlawçylara öňünden habar berildi. Şu ýerde dalaşgärleriň ählisine saýlawlaryň öňüsyrasynda wagyz etmek üçin deň şertleriň we mümkinçilikleriň döredilendigini bellemek gerek.
Ýerlerdäki saýlaw toparlaryna türkmenistanlylardan gelen köp sanly hatlar we telefon arkaly jaň edilmegi raýatlaryň düşünjeliligini, olaryň döwletiň we jemgyýetiň durmuşyna gös-göni gatnaşmaga isleg bildirýändigini görkezýän subutnama öwrüldi, şolar saýlawçylaryň ýokary döwlet wezipesine dalaşgärlere sowallaryndan, haýyşlaryndan we tekliplerinden ybaratdyr. Raýatlardan gelip gowşan ýüz tutmalaryň ählisi kabul edildi, tertipleşdirildi we Türkmenistanyň Prezidentligine dalaşgärleriň garamagyna berildi.
Öňümizdäki saýlawlar barada aýtmak bilen, döwlet Baştutanynyň saýlawlaryna dünýäniň iri habarlar agentlikleriniň we giň jemgyýetçiligiň uly gyzyklanma bildirýändiklerini nygtamalydyrys. Bilermenleri, syýasatşynaslary we žurnalistleri saýlawlar bilen baglanyşykly ähli meseleler gyzyklandyrýar. Olaryň makalalaryndan we habarlaryndan mälim bolşy ýaly, olar saýlaw möwsüminiň gerimine, onuň işjeňligine we oňyn ýagdaýyna haýran galýarlar.
Mälim bolşy ýaly, Türkmenistanyň dünýä giňişligindäki abraýyny has-da artdyrmak işinde 2017-nji ýyl aýratyn ähmiýete eýedir. Saýlanjak Prezidentiň üstüne ýurdumyzy mundan beýläk-de ösdürmek hem-de türkmen halkynyň abadançylygyny has-da ýokalandyrmak babatda uly jogapkärçilik ýüklener. Mundan başga-da, şu ýyl döwletimiziň durmuşynda şanly wakalara baý bolar.
Olaryň biri-de sentýabr aýynda geçiriljek Ýapyk binalarda we söweş sungaty boýunça V Aziýa oýunlarydyr. Bu oýunlara Aziýanyň ýurtlaryndan başga-da, Okeaniýa döwletleriniň (Awstraliýa, Täze Zelandiýa, Polineziýanyň we Mikroneziýanyň köpsanly ada döwletleri) wekilleri gatnaşar. Şeýle sport çäresi Türkmenistanda, galyberse-de, tutuş Merkezi Aziýada ilkinji gezek geçirilýär.
Aziada – 2017-ä taýýarlyk görmek çäresi türkmen jemgyýetinde sporta gyzyklanmany has-da artdyrdy. Özi-de, şeýle gyzyklanma diňe ýokary netijeler sportuna däl, eýsem, köpçülikleýin bedenterbiýe-sport hem-de sagaldyş hereketine ýokarlandy.
Ýokary derejede taýýarlanjak we geçiriljek Aziadanyň Türkmenistanyň bütin dünýäde abraýyny pugtalandyrmaga ýardam etjekdigi şübhesizdir. Ýöne, onuň ýurdumyzda köpçülikleýin sportuň ösmegine kuwwatly itergi berjekdiginiň hem wajypdygyny bellemelidiris. Çünki, onuň esasy wezipeleriniň biri-de sporty giňden wagyz etmekden ybaratdyr.
Paýtagtymyzda döredilýän Olimpiýa şäherjigi diňe bir ýaryşlary geçirmek üçin niýetlenen sport desgalaryndan abarat bolmak bilen çäklenmän, eýsem, Türkmenistanyň sport abraýynyň bir bölegi bolup durýar hem-de paýtagtymyzyň görküne görk goşup, güýç-kuwwaty, ýeňşe bolan erk-islegi we sagdyn ruhy alamatlandyrýar.
Aşgabatda geçiriljek Aziýa oýunlary Türkmenistanyň şan-şöhratyny has-da artdyrar, halkara teleýaýlymda we internet giňişliginde ýurdumyzy täzeden açar hem-de syýahatçylygyň ösmegine, Türkmenistanyň dünýäniň sport hereketine goşulyşmagyna kuwwatly itergi berer.
Ýurdumyzyň 2017-nji ýylda Energetika Hartiýasynyň Konferensiýasynyň başlyklygyna saýlanylmagy hem şanly waka öwrüldi. Munuň özi Türkmenistanyň halkara giňişligindäki ýokary abraýyna we halkara energetika hyzmatdaşlygyny esasy ugur edinýän oňyn daşary syýasatynyň giň goldawa eýe bolýandygyny alamatlandyrdy.
Munuň özi Türkmenistanyň energetika diplomatiýasynyň dünýä işewürleriniň we bilermenler bileleşiginiň wekilleriniň arasynda uly seslenme döredýändiginiň aýdyň görkezijisidir. Şol diplomatiýa bolsa täze we netijeli çözgütleri gözlemekde hemişe işjeň garaýyşlar we uly gyzyklanma bilen tapawutlanýar.
Noýabr aýynyň ahyrynda Tokioda geçirilen Energetika Hartiýasynyň Konferensiýasynyň 27-nji mejlisinde bu iri halkara guramasynyň Baş sekretary Urban Rusnak Türkmenistanyň başlyklygynyň özara peýdaly hyzmatdaşlygyň ösdürilmegine kuwwatly itergi berjekdigine we tutuşlygyna alnanda energetika howpsuzlygy hem-de durnukly ösüş meseleleri boýunça ählumumy gatnaşyklaryň ýola goýulmagyny şertlendirjekdigine ynam bildirdi.
Türkmenistan başlyklyk etmeginiň barşynda ileri tutulýan ugurlara esaslanyp, şu meselelere – taýýar önüm almak we ony eksport etmek üçin ýangyç-çig malyny gaýtadan işlemek, energiýanyň dikeldilýän çeşmelerini ulanmak, energiýa serişdeleriniň howpsuz-üstaşyr geçirilmegini üpjün etmek, energiýa netijeliligini we energiýa tygşytlylygy ýokarlandyrmak hem-de energiýany ulanmagyň netijesinde daşky gurşawa täsiri azaltmak, Energetika Hartiýasyna agza ýurtlarda energiýa bolan artýan islegleri kanagatlandyrmak we maýa goýum ýagdaýyny gowulandyrmak maksady bilen, maýa goýumlaryny höweslendirmek, Hartiýanyň düzümine täze ýurtlary çekmek meselelerine aýratyn üns berer.
Köpugurly hyzmatdaşlygy hemmetaraplaýyn giňeltmek we pugtalandyrmak ugrundaky meýiller häzirki zamanyň möhüm meseleleriniň oňyn çözgüdine mynasyp goşant bolup durýar. Munuň özi dünýä bileleşiginiň ýokary bahasyna mynasyp bolýar. Ýurdumyzyň Birleşen Milletler Guramasynyň Baş Assambleýasynyň 71-nji mejlisine wise-başlyklyga, şeýle hem birbada BMG-niň Ykdysady we Durmuş Geňeşiniň üç toparyna – 2017-2020-njy ýyllar üçin ösüş maksady bilen ylym we tehnika boýunça toparyň, 2016-2020-nji ýyllar üçin Ilat we ösüş boýunça toparynyň we 2017-2021-nji ýyllarda Durmuş ösüşi toparynyň düzümine saýlanmagy munuň aýdyň subutnamasydyr.
Bu möhüm düzümlere agza bolmak Türkmenistana toplanan tejribeleri we ýetilen sepgitleri alyşmak, özüniň parahatçylyk söýüjilik we döredijilik kuwwatlyklaryny BMG-niň Durnukly Ösüş Maksatlaryna ýetilmegine gönükdirmek mümkinçiliklerini berýär. Ýurdumyz BMG-niň netijeli halkara gatnaşyklaryny ýola goýmak, dünýäniň dürli döwletleriniň we sebitleriniň durnukly ösüş ýagdaýyna ýygjam goşulmagyny, halklaryň abadançylyk derejesiniň ýokarlanmagyny üpjün etmek ýörelgelerine gönükdirilen bilelikdäki çözgütleriň kabul edilmegine işjeň gatnaşýar. Türkmenistanyň Birleşen Milletler Guramasynyň düzümleriniň birnäçesinde we halkara guramalarynda agzalygy dowam eder.
Mundan başga-da, ýurdumyzy 2030-njy ýyla çenli toplumlaýyn senagatlaşdyrmagyň çäklerinde senagat toplumlarynyň birnäçesini gurmak meýilleşdirilýär. Eýýäm şu ýyl durmuş, ulag-aragatnaşyk we senagat düzümleriniň iri desgalaryny işe girizmek göz öňünde tutulýar.
Düýn, 10-njy fewralda, saýlawlar boýunça hereket edýän kanunçylyga laýyklykda, ýurdumyzda Türkmenistanyň Prezidentiniň saýlawlaryna degişli çäräniň möhüm ähmiýetli tapgyrlarynyň biri, ýagny wagyz edilýän tapgyr tamamlandy.
Ertir, 12-nji fewralda sagat 7-den 19-a çenli ähli saýlaw uçastoklarynda ses berler, onuň barşynda ýurdumyzyň Prezidenti saýlanar. Bu waka Garaşsyz hem Bitarap Türkmenistanyň ýylýazgysyna türkmen halkynyň agzybirliginiň we jebisliginiň, onuň gadymdan gelýän hem-de milletimiziň bagtyýarlygynyň we rowaçlygynyň bähbidine täze taryhy eýýamda dikeldilen demokratik däplerine wepalydygynyň nobatdaky aýdyň subutnamasy hökmünde girer.
Kaydol: Kayıt Yorumları (Atom)


text:
Türkmenistanyň “Türkmenistan” Döwlet täjirçilik
banky şu aşakdaky karzlaryň görnüşini hödürleýär:
2018-nji ýylyň 8-nji ýanwaryndan güýje girýär
1. Ykdysadyýetiň döwlet eýeçiligine degişli edara görnüşli taraplar:
2. Türkmenistanyň Söwda we daşary ykdysady aragatnaşyklar ministrligi we onuň tabynlygyndaky edara kärhanalar:
3. Jemgyýetçilik
guramalar:
4. Ykdysadyýetiň döwlet
eýeçiligine dahylsyz edara görnüşli taraplar we hususy telekeçiler:
5. Türkmenistanyň
raýatlaryna sarp ediş maksatlary üçin berilýän karzlar:
6. Türkmenistanyň
raýatlaryna ýeňil awtoulag satyn almak üçin “Awtoulag” karzy:
7. Edara görnüşli taraplar üçin:


text:
Iň uly betbagtçylyk – hakyky dostlaryň bolmazlygydyr.
F.Bekon
Seniň üçin hemme zada taýýar adamy hiç haçan ynjytma.
F.M.Dostoýewskiý
Sadyk dostuň şypasy ýaraňa melhem bolar,
Dönük dostuň jepasy bagryňa hanjar bolar.
Nyzamy Genjewi
Dostuňy köteklemek dost gazanmakdan ýeňildir.
Abu Derda
Adam üçin iň agyr jeza onuň dostunyň ýa-da ýakyn adamsynyň oňa igenmegidir.
Ows ibn Harysa
Bir adamyň göwnüne degip, ony özüňe duşman tutunyp, müň adamy dost tutunma.
Dawut alaýhyssalam
Çyn dostuň bilen didarlaşmaga sebäp bolýan zady nesibä ýorup bolar.
Abdylla ibn Mübärek
Dost-dosty görmeklik ömür bahardyr. Dostluk armagy bilmez, dostlugyň näçe gadymy bolsa, ol şonça-da ýakymlydyr.
Siseron
Mümkin boldugyça dost sanyn köp et,
Olar kyn günüňde hemaýat, kömek.
Ýene azdyr – dostuň bolsa müň ynsan,
Emma köpdür saňa ýekeje duşman.
Hezreti Omar
Dostuňdan ganyňy we malyňy gysganma, garyndaşyňdan sowgadyňy we zyýaratyňy kesme, duşmanyňdan adalatyňy we ynsabyňy aýyrma.
Mahmyt Zamahşary
Dostuň bahylçylygy dostlugyň keselligindendir.
Seniň dostlaryň üçdür, duşmanlaryň hem üçdür. Dostlaryň: — dostuň, dostuň dosty we duşmanyň duşmany. Duşmanlaryň: — duşmanyň, duşmanyň dosty we dostuň duşmany.
Hezreti Aly
Abraýly dost dostuň dostuny hem söýýän dostdur.
Ruh ibn Zenbag
Dostuň üç zada çydamalydyr:
1. Gahar zulma;
2. Hata zulma;
3. Çyn zulma.
Abdylla ibn Mübärek
Kim saňa kömek edýän bolsa we seniň hajatlaryňa tagalla-gaýrat edýän bolsa, seniň dostuňdyr.
Dostuň halamaýan zadyny söýmek dostlukdan däldir.
Şehr ibn Huşyp Eşgary
Dostuň — saňa özüniň sözünden öňürti gözi bilen düşündirýän kişidir.
Abu Süleýman
Alynan çeşme: Laýndaky Serpaý topary
Danalar dostluk hakda
Iň uly betbagtçylyk – hakyky dostlaryň bolmazlygydyr.
-
garayolly68
2 months ago
- Dana sozleriñ yygyndysy. Adamyñ añyna tasir ediji kytgalar. Shular yaly payhasly sozler ynsanyñ durmush yolunda shamcyrag bolup nur sacyar. Gurban Geldiyew bulary yygnap chap edip,oran hayyrly ishiñ sogabyny gazanypdyr. Goy,onuñ omri uzak bolsun.